cyanic-selkie/wikianc huggingface dataset:
കന്ധമാൽ കലാപം
സ്വാമി ലക്ഷ്മണാനന്ദയുടെ കൊലപാതകം
2008 ഓഗസ്റ്റ് 23 ന് കന്ധമാലിൽ വെച്ച് സ്വാമി ലക്ഷ്മണാനന്ദ സരസ്വതിയും അദ്ദേഹത്തിന്റെ നാലു ശിഷ്യരും കൊല്ലപ്പെട്ടു. മുപ്പതോളം വരുന്ന തോക്കുധാരികൾ സ്വാമിയുടേയും, ശിഷ്യരുടേയും നേരെ നിറയൊഴിക്കുകയായിരുന്നു. അക്രമപരിസരത്തു നിന്നും ലഭിച്ച ലഘുലേഖകളും, ആക്രമണരീതിയും, കുറ്റവാളികൾ മാവോയിസ്റ്റുകളാണെന്നുള്ള അനുമാനത്തിലേക്ക് അന്വേഷണ ഉദ്യോഗസ്ഥരെ എത്തിച്ചേർന്നു. സംഭവത്തെക്കുറിച്ചന്വേഷിക്കാൻ സർക്കാർ പ്രത്യേക അന്വേഷണ കമ്മീഷനെ നിയമിച്ചു. പ്രദേഷ് കുമാർ ദാസ്, വിക്രം ദിഗൽ, വികാസ് ദിഗൽ എന്നിവരെ പോലീസ് അറസ്റ്റു ചെയ്തു, 28 ഓളം പേർ വരുന്ന കൊലപാതക സംഘത്തിൽ തങ്ങളും ഉണ്ടായിരുന്നു എന്ന് അവർ അന്വേഷണ ഉദ്യോഗസ്ഥരോട് കുറ്റസമ്മതം നടത്തി.
അക്രമം
2008 ആഗസ്റ്റ് 25ആം തീയതി വി.എച്ച്.പിയും ബജ്റംഗ്​ദളും ചേർന്ന് സംസ്ഥാനവ്യാപകമായി ഹർത്താലിനു ആഹ്വാനം ചെയ്തിരുന്നു. ഇതേ ദിവസം ബർഗാർഹ് ജില്ലയിലെ ഒരു ക്രൈസ്തവ അനാഥാലയം ആക്രമിക്കപ്പെട്ടു. ഇതോടുകൂടിയാണ് കലാപത്തിനു തുടക്കമാകുന്നത്. "സ്വാമി ലക്ഷ്മണാനന്ദയുടെ മരണം ഹിന്ദുസമൂഹം വളരെ ഗൗരവമായാണ് കാണുന്നതെന്നും സ്വാഭാവിക പ്രതികരണങ്ങൾ ഉണ്ടാകുമെന്നും" ആയിരുന്നു വി.എച്ച്.പിയുടെ നിലപാട്. തുടർന്ന് കന്ധമാൽ ജില്ലയിൽ കർഫ്യൂ ഏർപ്പെടുത്തിയെങ്കിലൂം ആക്രമണങ്ങൾ നിർബാധം തുടർന്നു. ഭാരതീയ ജനതാ പാർട്ടിയുടെ എം.എൽ.എ ആയ മനോജ് പ്രധാന്റെ നേതൃത്വത്തിൽ ക്രിസ്ത്യൻ സമൂഹത്തിനു നേരം ജനക്കൂട്ടം ആക്രമണം അഴിച്ചു വിടുകയായിരുന്നു. കലാപത്തിൽ നിരവധി ആളുകൾ കൊല്ലപ്പെട്ടു, 80 നടുത്ത്, ക്രിസ്ത്യൻ ആരാധനാലയങ്ങൾ നശിപ്പിച്ചു. 18,500 ക്രൈസ്തവർ അക്രമം ഭയന്ന്, തങ്ങളുടെ വീടുപേക്ഷിച്ച് ദുരിതാശ്വാസ ക്യാമ്പുകളിൽ അഭയം തേടി.
അവലംബം
വർഗ്ഗം:കലാപങ്ങൾ വർഗ്ഗം:മത തീവ്രവാദം
ചേലക്കോട്
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ചേലക്കോട്. കൊണ്ടാഴി പഞ്ചായത്തിലാണ് ഈ ഗ്രാമം ഉൾപ്പെടുന്നത്. ചേലക്കോട് അന്തിമഹാകാളൻ ക്ഷേത്രം ഈ ഗ്രാമത്തിലാണ്. ഈ ക്ഷേത്രം പ്രകൃതിസുന്ദരമായ നെൽപ്പാടങ്ങളാൽ ചുറ്റപ്പെട്ട് കിടക്കുന്നു.
ജനസംഖ്യ
2011 ലെ സെൻസസ് പ്രകാരം ചേലക്കോടിലെ ആകെയുള്ള ജനസംഖ്യ 4236 ആണ്. അതിൽ 2027 പുരുഷന്മാരും 2209 സ്ത്രീകളൂം ആണ്.
മൃദുരോമപൂപ്പ്
വെള്ളരി, പടവലം, പാവൽ, മത്തൻ തുടങ്ങിയ ചെടികളിൽ കണ്ടുവരുന്ന ഒരു കുമിൾരോഗമാണ് മൃദുരോമപുപ്പ്. സ്യൂഡോപെരോനോസ്പോറ ജനുസിൽപ്പെട്ട കുമിളുകളാണ് ഇതിന് കാരണം.
സംയോജിത വാതകനിയമം
വാതകനിയമങ്ങളായ ചാൾസ് നിയമം, ബോയിൽസ് നിയമം, ഗയ്-ലൂസാക് നിയമം എന്നിവയെ സംയോജിപ്പിച്ചെഴുതുന്നതാണ് സംയോജിത വാതകനിയമം. ഇതിനൊരു ഔദ്യോഗിക ഉപജ്ഞാതാവില്ല. മുൻപുണ്ടായിരുന്ന നിയമങ്ങളുടെ സമന്വയം മാത്രമാണ്.
മർദ്ദവ്യാപ്തങ്ങളുടെ ഗുണിതവും താപനിയലും തമ്മിലുള്ള അനുപാതം സ്ഥിരമായിരിക്കും ഗണിതശാസ്ത്രമായി:
വർഗ്ഗം:വാതക നിയമങ്ങൾ
മുത്തന്റെ നട ക്ഷേത്രം
കോട്ടയം ജില്ലയിലെ കുമരകം പഞ്ചായത്തിലുള്ള ഒരു ചെറിയ ക്ഷേത്രമാണ് മുത്തന്റെ നട ക്ഷേത്രം. കുമരകം കരയുടെ കന്നിക്കോണിൽ കായൽ തീരത്താണ് ഈ ക്ഷേത്രം സ്ഥിതി ചെയ്യുന്നത്. പണ്ട് ഒരു ചെറിയ പ്രതിഷ്ഠ മാത്രമേ ഉണ്ടായിരുന്നുള്ളു. അത് ഒരു ബുദ്ധ പ്രതിമ ആയിരുന്നു എന്ന് വിശ്വസിക്കുന്നു.ബുദ്ധന്റെ നട ലോപിച്ചാണ് മുത്തന്റെ നട എന്ന പേര് ഉണ്ടായത്. ഇപ്പോൾ ഇത് ഒരു ശിവക്ഷേത്രമാണ്. കള്ളാണ് പ്രധാന നിവേദ്യം. വല്യച്ചൻ, തമ്പുരാട്ടി തമ്പുരാൻ എന്നിവർ പ്രധാന ഉപദേവതകളാണ്.
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
ഫാത്തിയ അബ്സി
കരിയർ
2010 ഓടെ മിനസോട്ടയിലേക്ക് താമസം മാറിയ അബ്സി മുമ്പ് ഒരു സാമൂഹിക പ്രവർത്തകയായിരുന്നു. ഒഹായോയിലെ കൊളംബസിലെ ഒഹായോ ഡിപ്പാർട്ട്‌മെന്റ് ഓഫ് ജോബ് ആൻഡ് ഫാമിലി സർവീസസ്, സിയാറ്റിലിലെ വാഷിംഗ്ടൺ യൂണിവേഴ്സിറ്റി, വാഷിംഗ്ടൺ ഡിസിയിലെ വോയ്‌സ് ഓഫ് അമേരിക്ക എന്നിവയുൾപ്പെടെ നിരവധി ഓർഗനൈസേഷനുകളിൽ അവർ പ്രവർത്തിച്ചിട്ടുണ്ട്. ഒരു വെള്ളക്കാരനും സൊമാലിയ-അമേരിക്കൻ സ്ത്രീയും തമ്മിലുള്ള ബന്ധത്തെക്കുറിച്ചുള്ള തന്റെ സ്വന്തം സിനിമയായ ദി ലോബിയിൽ അബ്സി അഭിനയിക്കുന്നു. 2013-ൽ, കുടിയേറ്റ കമ്മ്യൂണിറ്റികൾക്ക് സേവനം നൽകുന്ന മിനസോട്ട ആസ്ഥാനമായുള്ള സർക്കാരിതര സംഘടനയായ ECHO-യിൽ അവർ ചേർന്നു.
2015-ൽ, അബ്സി തന്റെ രണ്ടാമത്തെ ചിത്രമായ ദി ലോബി എന്ന സാങ്കൽപ്പിക വിവരണം പുറത്തിറക്കി. അതിൽ അവർ അഭിനയിക്കുകയും എഴുതുകയും സംവിധാനം ചെയ്യുകയും ചെയ്തു. ഈ വർഷം ഏപ്രിലിൽ മിനിയാപൊളിസ്-സെന്റ് പോൾ ഇന്റർനാഷണൽ ഫിലിം ഫെസ്റ്റിവലിൽ ഇത് പ്രദർശിപ്പിച്ചു. ഒരു വെള്ളക്കാരനും സോമാലിയ-അമേരിക്കൻ സ്ത്രീയും തമ്മിലുള്ള ബന്ധത്തെക്കുറിച്ചുള്ള ഒരു സാങ്കൽപ്പിക കഥയായിരുന്നു ഇത്. 2017 നവംബറിൽ, അബ്‌സി ബർഖാദ് അബ്ദുറഹ്മാനുമായി വീണ്ടും ഒന്നിക്കുന്നു. ഇത്തവണ എറിക് ട്രെറ്റ്‌ബാറിന്റെ സിനിമയായ "ഫസ്റ്റ് പേഴ്‌സൺ പ്ലൂറൽ" എ മോഡേൺ-ഡേ റോമിയോ ആൻഡ് ജൂലിയറ്റിൽ ഫൈസൽ അഹമ്മദും ബ്രോഡ്‌വേ ഗ്രേറ്റായ പിയേഴ്‌സ് ബണ്ടിംഗും അഭിനയിക്കുന്നു. 1930-കളിൽ ബോധേരി എന്ന പ്രശസ്ത സോമാലിയൻ കവി ഹൃദയം തകർന്ന് മരിച്ച സൊമാലിയാൻറിലെ ബെർബെറ എന്ന ചെറിയ തീരദേശ നഗരം സന്ദർശിക്കുന്ന ഹൃദയം തകർന്ന സോമാലിയ-അമേരിക്കൻ സ്ത്രീയും എഴുത്തുകാരിയും ഉൾക്കൊള്ളുന്ന സംഭവവിവരണത്തിന്റെ "ഗ്രേപ്സ് ഓഫ് ഹെവൻ" എന്ന പ്രീപ്രൊഡക്ഷൻ അബ്സി ആരംഭിച്ചു.
പുറംകണ്ണികൾ
വർഗ്ഗം:ആഫ്രിക്കൻ ചലച്ചിത്ര സംവിധായകർ
മാഡ്രിഡ് സേവിംഗ്സ് ബാങ്ക് ടവർ
സ്പെയിനിലെ മാഡിഡ്രിൽ സ്ഥിതിചെയ്യുന്ന ഒരു അംബരചുംബിയാണ് തോറെ ക്യാജാ മാഡ്രിഡ് (Torre Caja Madrid) എന്ന് പ്രാദേശികമായി അറിയപ്പെടുന്ന മാഡ്രിഡ് സേവിംഗ്സ് ബാങ്ക് ടവർ (Madrid Savings Bank Tower). 250 മീറ്റർ ഉയരമുള്ള ഈ കെട്ടിടത്തിൽ 45 നിലകളാണുള്ളത്. ഉയരത്തിൽ യൂറോപ്യൻ യൂണിയനിൽ വെച്ച് 4ആം സ്ഥാനവും സ്പെയിനിലെ ഏറ്റവും ഉയരമുള്ള കെട്ടിടവും തോറെ ക്യാജാ മാഡ്രിഡാണ്.
ലോർഡ് ഫോസ്റ്ററാണ് ഈ കെട്ടിടത്തിന്റെ രൂപകല്പന നിർവഹിച്ചിരിക്കുന്നത്. പ്രാരംഭത്തിൽ, തോറെ റെപ്സോൾ(Torre Repsol) എന്നാണ് ഈ കെട്ടിടം അറിയപ്പെട്ടിരുന്നത്. റെപ്സോൾ YPF എന്ന കമ്പനിയുടെ ആസ്ഥാനമായാണ് ഇത് പണിതുതുടങ്ങിയത്. എന്നാൽ കമ്പനി തങ്ങളുടെ ആസ്ഥാനം നിർദ്ദിഷ്ടസ്ഥലത്തുനിന്നും മാറ്റുവാൻ ആഗ്രഹിച്ചു. ശേഷം ക്യാജാ മാഡ്രിഡ് എന്ന കമ്പനി €815 ദശലക്ഷം യൂറോയ്ക്ക്(ഏകദേശം 6406 കോടി ഇന്ത്യൻ രൂപ) ആ ഭൂമി വാങ്ങി. 2007 ആഗസ്തിലായിരുന്നു ഇത്. ഇങ്ങനെയാണ് ഈ കെട്ടിടം തോറെ ക്യാജാ മാഡ്രിഡ് എന്നറിയപ്പെടാൻ തുടങ്ങിയത്.
കൊറലൈൻ അഡാ എംകി
കൊറലൈൻ അഡാ എംകി, അമേരിക്കൻ ഐക്യനാടുകളിലെ ഷിക്കാഗോ കേന്ദ്രമായി പ്രവർത്തിക്കുന്ന ഒരു സോഫ്റ്റ്‍വെയർ ഡെവലപ്പറും ഓപ്പൺ സോഴ്‌സ് അഭിഭാഷകയുമാണ്. 1994 ൽ ഒരു വെബ് ഡെവലപ്പറായി ഔദ്യോഗിക ജീവിതം ആരംഭിച്ച അവർ എഞ്ചിനീയറിംഗ്, കൺസൾട്ടിംഗ്, വിദ്യാഭ്യാസം, പരസ്യം, ആരോഗ്യ സംരക്ഷണം, സോഫ്റ്റ്‍വെയർ വികസനം തുടങ്ങി വിവിധ മേഖലകളിൽ പ്രവർത്തിച്ചിട്ടുണ്ട്. റൂബിയിലുള്ള പ്രവർത്തനങ്ങളിലുടെയാണ് ഇവർ പ്രശസ്തയായത്, 2016 ൽ റൂബി ഓൺ റെയിൽ‌സ് ഡെവലപ്പർ‌മാർക്കായുള്ള കോൺ‌ഫറൻ‌സായ റെയിൽ‌കോൺ‌ഫിൽ വച്ച് റൂബി ഹീറോ അവാർഡ് കരസ്തമാക്കി. സാമൂഹ്യപ്രവർത്തനവും ആക്ടിവിസവും കുടാതെ ഓപ്പൺ സോഴ്‌സ് പ്രോജക്റ്റുകളുടെ പ്രചരണത്തിലും പ്രവർത്തിക്കുന്നു.
തൊഴിൽജീവിതം
സ്ത്രീകളുടെ ഓപ്പൺ സോഴ്‌സിലുള്ള മേഖലയിൽ സഹായിക്കുന്നതിനായി 2014-ൽ ഇവർ OS4W.org എന്ന വെബ്‌സൈറ്റ് ആരംഭിച്ചു.
ഗൂഗിൾ, മൈക്രോസോഫ്റ്റ്, ആപ്പിൾ തുടങ്ങിയ കമ്പനികളുടേത് ഉൾപ്പെടെ 40,000 ഓപ്പൺ സോഴ്‌സ് പ്രോജക്റ്റുകളിൽ ഉപയോഗിക്കുന്ന പെരുമാറ്റച്ചട്ടം 2014 ൽ അവർ സൃഷ്ടിച്ചു. കോൺട്രിബ്യൂട്ടർ ഉടമ്പടിയിൽ നടത്തിയ പ്രവർത്തനങ്ങളെ മാനിച്ച് 2016 ൽ അവർക്ക് റൂബി ഹീറോ അവാർഡ് ലഭിച്ചു.
വ്യക്തി ജീവിതം
എംകി ഒരു ട്രാൻസ്ജെൻഡറാണ്. കൂടാതെ ഇവർ ഗാനങ്ങൾ രചിക്കുകയും റെക്കോർഡുചെയ്യുകയും, എ ലിറ്റിൽ ഫയർ സ്കെയർക്രോ എന്ന പേരിൽ നിരവധി ആൽബങ്ങൾ പുറത്തിറക്കുകയും ചെയ്തിട്ടുണ്ട്. .
പുറത്തേക്കുള്ള കണ്ണികൾ
വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ വർഗ്ഗം:അമേരിക്കൻ സോഫ്റ്റ്‌വെയർ എഞ്ചിനീയർമാർ വർഗ്ഗം:ജീവിച്ചിരിക്കുന്ന പ്രമുഖർ
കെർമാൻഷാ
കെർമാൻഷാ, കെർമാൻഷാ (کرماشان; romanized: Kirmaşan),  , കെർമാൻഷാ എന്നുകൂടി അറിയപ്പെടുന്ന ഇറാന്റെ പടിഞ്ഞാറൻ ഭാഗത്ത്, ടെഹ്‌റാനിൽ നിന്ന് ഏകദേശം 525 കിലോമീറ്റർ (326 മൈൽ) അകലെയായി സ്ഥിതി ചെയ്യുന്ന കെർമാൻഷാ പ്രവിശ്യയുടെ തലസ്ഥാന നഗരമാണ്. 2016 ലെ കനേഷുമാരി അനുസരിച്ച്, ഈ നഗരത്തിലെ ജനസംഖ്യ 946,681 ആയിരുന്നു (2021 കണക്കാക്കുന്നത് 1,047,000). ഇവിടുത്തെ ഭൂരിഭാഗം ജനങ്ങളും തെക്കൻ കുർദിഷ്, പേർഷ്യൻ ഭാഷകളിൽ ദ്വിഭാഷക്കാരും ഇറാനിലെ ഏറ്റവും വലിയ കുർദിഷ് ഭാഷ സംസാരിക്കുന്നതുമായ ഒരു നഗരമാണ്. കെർമാൻഷായിലെ ഭൂരിഭാഗം നിവാസികളും ഷിയ മുസ്ലീങ്ങളാണെങ്കിലും സുന്നി മുസ്ലീങ്ങളും ക്രിസ്ത്യാനികളും യാർസാനിസത്തിന്റെ അനുയായികളും ഇവിടെ അധിവസിക്കുന്നു.
പൗരാണികത, ആകർഷകമായ ഭൂപ്രകൃതി, അതിസമ്പന്നമായ സംസ്കാരം, നിയോലിത്തിക്ക് കാലഘട്ടത്തിലെ ഗ്രാമങ്ങൾ എന്നിവയാൽ കെർമാൻഷാ നഗരം ചരിത്രാതീത സംസ്കാരങ്ങളുടെ തൊട്ടിലുകളിൽ ഒന്നായാണ് കണക്കാക്കപ്പെടുന്നത്. പുരാവസ്തു പര്യവേക്ഷണങ്ങലും ഉത്ഖനനങ്ങളും അനുസരിച്ച്, ലോവർ പാലിയോലിത്തിക്ക് കാലഘട്ടം മുതൽക്കുതന്നെ ചരിത്രാതീത ജനതയുടെ അധിവാസകേന്ദ്രമായിരുന്ന കെർമാൻഷാ പ്രദേശം കൂടാതെ പ്ലീസ്റ്റോസീൻ കാലഘട്ടത്തിന്റെ അവസാനം വരെയും പിൽക്കാല പാലിയോലിത്തിക്ക് കാലഘട്ടങ്ങളിലും ഇതേനിലയിൽ തുടർന്നു. ലോവർ പാലിയോലിത്തിക്ക് കാലത്തെ തെളിവുകളിൽ നഗരത്തിന്റെ കിഴക്ക് ഗാകിയ പ്രദേശത്ത് കണ്ടെത്തിയ കൈമഴു പോലെയുള്ള ചില വസ്തുക്കളും ഉൾക്കൊള്ളുന്നു. പ്രവിശ്യയുടെ വിവിധ ഭാഗങ്ങളിൽ കണ്ടത്തിയിട്ടുള്ള മധ്യ പാലിയോലിത്തിക്ക് അവശിഷ്ടങ്ങളിൽ പ്രത്യേകിച്ച് നഗരത്തിന്റെ വടക്കൻ പരിസരത്ത് ടാങ്-ഇ കെനെഷ്ത്, ടാങ്-ഇ മലവേർഡ്, ടാക്-ഇ ബോസ്താനിന് സമീപത്തുനിന്നുള്ളവയും ഉൾപ്പെടുന്നു.
കാവിലമ്മ (ചലച്ചിത്രം)
എൻ. ശങ്കരൻ നായർ സംവിധാനം ചെയ്ത് 1977 ൽ പുറത്തിറങ്ങിയ ഇന്ത്യൻ മലയാളം ചിത്രമാണ് കാവിലമ്മ. ചിത്രത്തിൽ മധു, ജയൻ, ഷീല, ജഗതി ശ്രീകുമാർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ഓ.എൻ.വി. കുറുപ്പ് രചിച്ച ഈ ചിത്രത്തിലെ ഗാനങ്ങൾക്ക് ജി ദേവരാജനാണ് ഈണം നൽകിയത്.
കെർമാൻഷാ
ഇന്നത്തെ ഹർസിൻ നഗരത്തിനടുത്തുള്ള ഗഞ്ച്-ദാരെയിൽ ഇറാനുമായി ബന്ധപ്പെട്ട ആദ്യ മൺപാത്ര നിർമ്മാണവും ഇതേ സമയത്താണ്. 2009 മെയ് മാസത്തിൽ, ഹമദാൻ സർവ്വകലാശാലയും യൂണിവേഴ്സിറ്റി കോളജ്, ലണ്ടനും ചേർന്ന് നടത്തിയ ഒരു ഗവേഷണത്തെ അടിസ്ഥാനമാക്കി, ഇറാന്റെ സാംസ്കാരിക പൈതൃക, ടൂറിസം ഓർഗനൈസേഷന്റെ പുരാവസ്തു ഗവേഷണ കേന്ദ്രത്തിന്റെ തലവൻ, 9800 B.P. മുതലുള്ള പശ്ചിമേഷ്യൻ പ്രദേശങ്ങളിലെ ഏറ്റവും പ്രാചീനമായ ചരിത്രാതീത ഗ്രാമങ്ങളിലൊന്നാണ് കെർമാൻഷായുടെ പടിഞ്ഞാറ് ഭാഗത്ത് സ്ഥിതി ചെയ്യുന്ന സഹ്നെയിൽ കണ്ടെത്തിയതായി പ്രഖ്യാപിച്ചു. < പിൽക്കാല ഗ്രാമീണ അധിനിവേശങ്ങളുടെയും ആദ്യകാല വെങ്കലയുഗത്തിന്റെയും അവശിഷ്ടങ്ങൾ നഗരത്തിലെ തന്നെ നിരവധി മൺകുന്നുകളിൽ കാണപ്പെടുന്നു. നഗരത്തിൽ ചോഘ കബൗദ്, ചോഘ ഗോലാൻ, മൊറാദ് ഹാസൽ, തപ്പ ഗവ്രി എന്നിങ്ങനെ 4 പുരാവസ്തു കുന്നുകൾ ഉണ്ട്.
കാവിലമ്മ (ചലച്ചിത്രം)
ഗാനങ്ങൾ
ഒഎൻ‌വി കുറുപ്പ് രചിച്ച വരികൾക്ക് ജി. ദേവരാജനാണ് സംഗീതം പകർന്നത്.
കെർമാൻഷാ
സസാനിദ് കെർമാൻഷാ
പുരാതന ഇറാനിയൻ പുരാണങ്ങളിൽ, നഗരത്തിൻറെ നിർമ്മാണം പിഷ്ദാഡിയൻ രാജവംശത്തിലെ മൂന്നാമത്തെ രാജാവായിരുന്ന തഹ്മുറസാണ് നിർവ്വഹിച്ചതെന്നാണ്. സസാനിഡുകളാണ് കെർമാൻഷാ നഗരം നിർമ്മിച്ചതെന്നും ബഹ്‌റാം IV (കെർമാനിലെ രാജാവ് എന്നർത്ഥം വരുന്ന കെർമാൻഷാ എന്നാണ് അദ്ദേഹത്തെ വിളിച്ചിരുന്നത്) ഈ നഗരത്തിന് തന്റെ പേര് നൽകിയെന്നും വിശ്വസിക്കപ്പെടുന്നു.
ഇസ്ലാമിക യുഗം
629-ൽ കെർമാൻഷാ നഗരത്തെ അറബികൾ കീഴടക്കി. പതിനൊന്നാം നൂറ്റാണ്ടിലെ സെൽജുക് ഭരണത്തിൻ കീഴിൽ, പടിഞ്ഞാറൻ ഇറാനിലെയും തെക്കൻ കുർദിഷ് ജനവാസ മേഖലകളിലെയും ഒരു പ്രധാന സാംസ്കാരിക വാണിജ്യ കേന്ദ്രമായി ഇത് അഭിവൃദ്ധിപ്പെട്ടു. സഫാവിഡുകൾ നഗരം കൊട്ട കെട്ടി ഉറപ്പിക്കുകയും ഫത് അലി ഷായുടെ ഭരണകാലത്ത് (1797-1834) ഓട്ടോമൻമാരുടെ ആക്രമണം ഖ്വജറുകൾ പിന്തിരിപ്പിക്കുകയു ചെയ്തു. 1723-1729 നും 1731-1732 നും ഇടയിൽ ഒട്ടോമൻമാർ കെർമാൻഷാ കൈവശപ്പെടുത്തിയിരുന്നു.
അവലംബം
വർഗ്ഗം:ഇറാനിലെ നഗരങ്ങൾ
കാവിലമ്മ (ചലച്ചിത്രം)
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:മധു- ഷീല ജോഡി വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ജഗതി എൻ.കെ ആചാരി കഥയെഴുതിയ ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:ജഗതി എൻ കെ ആചാരി തിരക്കഥയെഴുതിയ ചലച്ചിത്രങ്ങൾ വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ഓ എൻ വി- ദേവരാജൻ ഗാനങ്ങൾ വർഗ്ഗം:ഓ.എൻ വിയുടെ ഗാനങ്ങൾ
ക്യാമ്പ് ഡേവിഡ് കരാർ
1978 സെപ്റ്റംബർ 17 ന് ഈജിപ്ഷ്യൻ പ്രസിഡന്റായിരുന്ന അൻവർ സാദത്തും ഇസ്രയേൽ പ്രധാനമന്ത്രിയായിരുന്ന മെനഹാം ബെഗിനും തമ്മിൽ മെരിലാൻഡിലെ അമേരിക്കൻ പ്രസിഡന്റിന്റെ വിശ്രമ സങ്കേതമായ ക്യാമ്പ് ഡേവിഡിൽവച്ച് പന്ത്രണ്ട് ദിവസത്തെ രഹസ്യ ചർച്ചകൾക്ക് ശേഷം ഒപ്പുവച്ച ഒരു ജോടി രാഷ്ട്രീയ കരാറുകളാണ് ക്യാമ്പ് ഡേവിഡ് കരാർ എന്നറിയപ്പെടുന്നത്. രണ്ട് കരാറുകളുടേയും ചട്ടക്കൂടുകൾ വൈറ്റ് ഹൌസിൽ അക്കാലത്തെ അമേരിക്കൻ പ്രസിഡന്റ് ജിമ്മി കാർട്ടറുടെ സാന്നിദ്ധ്യത്തിലാണ് ഒപ്പുവയ്ക്കപ്പെട്ടത്. ഈ ചട്ടക്കൂടുകളിൽ രണ്ടാമത്തേത് (ഈജിപ്റ്റും ഇസ്രായേലും തമ്മിലുള്ള സമാധാന കരാറിന്റെ പരിസമാപ്‌തിയെക്കുറിക്കുന്ന ഒരു ചട്ടക്കൂട്) 1979 ലെ ഈജിപ്ത്-ഇസ്രായേൽ സമാധാന ഉടമ്പടിയിലേക്ക് നേരിട്ട് നയിക്കുന്ന ഒന്നായിരുന്നു. ഈ കരാറിന്റെ ഫലമായി 1978 ലെ സമാധാനത്തിനുള്ള നോബൽ സമ്മാനം അൻവർ സാദത്തും മെനഹാം ബെഗിനും പങ്കിട്ടെടുത്തു.
അവലംബം
വർഗ്ഗം:സമാധാന ഉടമ്പടികൾ
സിയാറ്റ്ൽ സെൻട്രൽ ലൈബ്രറി
250px|ലഘുചിത്രം|സിയാറ്റ്ലിലെ സെൻട്രൽ ലൈബ്രറി മന്ദിരം
വാഷിംഗ്ടണിലെ സിയാറ്റ്ൽ നഗരത്തിൽ സ്ഥിതിചെയ്യുന്ന ഒരു ഗ്രന്ഥശാലയാണ് സിയാറ്റ്ൽ സെൻട്രൽ ലൈബ്രറി. സിയാറ്റ്ൽ പബ്ലിക് ലൈബ്രറി സിസ്റ്റത്തിൽ പെടുന്ന ഒരു ലൈബ്രറികൂടിയാണ് ഇത്. രൂപകല്പനയിലെ വ്യത്യസ്തതകൊണ്ടു തന്നെ ലോകശ്രദ്ധപിടിച്ചുപറ്റിയിട്ടുള്ള ഒരു കെട്ടിടമാണ് സിയാറ്റ്ൽ സെൻട്രൽ ലൈബ്രറിയുടേത്. 11 നിലകളുള്ള ഈ ലൈബ്രറി കെട്ടിടത്തിന് 1.45 ദശലക്ഷം പുസ്തകങ്ങളെ ഉൾക്കൊള്ളാൻ കഴിയും. സ്റ്റീലും ഗ്ലാനുമാണ് ഈ മന്ദിരത്തിന്റെ പ്രധാന നിർമ്മാണസാമഗ്രികൾ. 2004 മേയ് 23ന് ഈ ഗ്രന്ഥശാല പൊതുജനങ്ങൾക്കായി തുറന്ന് കൊടുത്തു.
റെം കൂൾഹാസും ജോഷ്വാ പ്രിൻസ് റാമോസുമ്മാണ് ലൈബ്രറിയുടെ പ്രധാന ശില്പികൾ. 362,987ചതുരശ്ര അടിയാണ് ഇതിന്റെ വിസ്തീർണ്ണം. 143 വാഹനങ്ങൾ പാർക് ചെയ്യാൻ സാധിക്കുന്ന് ഒരു അണ്ടർഗ്രൗണ്ട് പാർക്കിങ് ഏരിയയും ഈ കെട്ടിടത്തിന്റെ ഭാഗമാണ്.
അവലംബം
വർഗ്ഗം:അമേരിക്കയിലെ ഗ്രന്ഥാലയങ്ങൾ
വുമൺ ആസ് എ വൈസ് വിർജിൻ
1510-ൽ സെബാസ്റ്റ്യാനോ ഡെൽ പിയോംബോ വരച്ച എണ്ണച്ചായാചിത്രമാണ് വുമൺ ആസ് എ വൈസ് വിർജിൻ. ഇപ്പോൾ വാഷിംഗ്ടണിലെ നാഷണൽ ഗാലറി ഓഫ് ആർട്ടിൽ ഈ ചിത്രം സംരക്ഷിച്ചിരിക്കുന്നു.
ബുദ്ധിമതിയും വിഡ്ഢിയുമായ കന്യകമാരുടെ ഉപമയിൽ നിന്നുള്ള ബുദ്ധിമതിയായ കന്യകമാരിൽ ഒരാളെ ഈ ചിത്രത്തിൽ ചിത്രീകരിച്ചിരിക്കുന്നു. ശലോമി വിത് ദ ഹെഡ് ഓഫ് ജോൺ ദി ബാപ്റ്റിസ്റ്റ് എന്ന ചിത്രത്തിലും മേരി മഗ്ദലീനയായി സെന്റ് ജോൺ ക്രിസോസ്റ്റം അൾത്താർപീസ് എന്ന ചിത്രത്തിലും ഒരേ മാതൃകയെ തന്നെ രണ്ട് ചിത്രങ്ങളിലും സമാനമായ രീതിയിൽ ചിത്രീകരിച്ചിരിക്കുന്നു. മാതൃക ഒരു പക്ഷെ കലാകാരന്റെ കാമുകി ആയിരിക്കാം.
1650-ൽ ആന്റ്‌വെർപ്പിൽ ജേക്കബ്സ് വാൻ വീർലിന്റെയും ഭാര്യ ജാനിന്റെയും ഉടമസ്ഥതയിലുള്ളതായിരുന്നു ഈ ചിത്രം. പിന്നീട് 1870-ൽ ക്രിസ്റ്റിയുടെ ലേലം വഴിയും കോൾനാഗി ഇടനിലക്കാരനായും ലണ്ടനിലെ എഡ്വേർഡ് വൈറ്റിന്റെ ശേഖരത്തിൽ ഈ ചിത്രം രേഖപ്പെടുത്തിയിട്ടുണ്ട്. തുടർന്ന് തേംസിലെ റിച്ച്മണ്ടിലെ ഡൗട്ടി ഹൗസിലെ സർ ഫ്രാൻസിസ് കുക്കിന് കൈമാറി. ഒടുവിൽ 1947-ൽ അദ്ദേഹത്തിന്റെ പിൻഗാമികൾ സാമുവൽ എച്ച്. ക്രെസ് ഫൗണ്ടേഷന് വിറ്റു. 1952-ൽ അതിന്റെ ഇപ്പോഴത്തെ ഉടമയ്ക്ക് സംഭാവനയായി നൽകി.
അവലംബം
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ വർഗ്ഗം:സ്ത്രീകളുടെ ചിത്രങ്ങൾ
ബാലിമേള റിസർവോയർ
ഇന്ത്യയിലെ ഒരു നദിയായ ഗോദാവരി നദിയുടെ ഒരു പോഷകനദിയായ സിലെരു നദിയിൽ ഒഡീഷയിലെ മൽക്കൻഗിരി ജില്ലയിലാണ് ബാലിമേള റിസർവോയർ സ്ഥിതി ചെയ്യുന്നത്. ബാലിമേള റിസർവോയറിന്റെ മൊത്തം സ്റ്റോറേജ് കപ്പാസിറ്റി 3610 മില്യൻ ക്യുബിക് മീറ്റർ ആണ്.
ആന്ധ്രാപ്രദേശ്, ഒഡീഷ എന്നീ സംസ്ഥാനങ്ങൾ ബാലിമേള ഡാം സ്ഥാപിക്കുന്നതിനുള്ള കരാറുകളിൽ ഒപ്പുവെയ്ക്കുകയും ബാലിമേള അണക്കെട്ടിലെ സിലെരു നദീതീര ജലസംഭരണി തുല്യമായി പങ്കുവെക്കുകയും ചെയ്യുന്നു. ബലിമേളയിലെ വെള്ളം പോട്ടേരു ഉപനദി തടാകത്തിലേയ്ക്ക് മാറ്റിക്കൊണ്ട് ഒഡീഷ 360 മെഗാവാട്ടിന്റെ (6 × 60 മെഗാവാട്ട്) വൈദ്യുതനിലയം വികസിപ്പിച്ചെടുത്തു.
ബാഹ്യ ലിങ്കുകൾ
വർഗ്ഗം:ഒഡീഷയിലെ തടാകങ്ങൾ
വാസിൽകിവ് മയോലിക്ക റൂസ്റ്റർ
വാസിൽകിവിലെ മയോലിക്ക ഫാക്ടറിയിലെ വലേരി പ്രോട്ടോറിയേവും നാദിയ പ്രോട്ടോറിയേവയും ചേർന്ന് നിർമ്മിച്ച മോടി പിടിപ്പിക്കാനുള്ള ഒരു വസ്തുവാണ് വാസിൽകിവ് മയോലിക്ക റൂസ്റ്റർ (ഉക്രേനിയൻ: Півник васильківської майоліки). ഉക്രെയ്നിലെ റഷ്യൻ അധിനിവേശ സമയത്ത് (2022) ബോറോഡിയങ്കയിലെ ഒരു വീടിന്റെ ഫോട്ടോ വൈറലായതിന് ശേഷം  ഇത് സഹിഷ്ണുതയുടെ പ്രതീകമായി മാറി: ഫ്ലാറ്റ് ഏതാണ്ട് പൂർണ്ണമായും നശിച്ചിട്ടും, ഒരു അടുക്കള ചെറുമുറിയിലെ ചുവർ അതിജീവിച്ചു. സൂക്ഷ്മമായി പരിശോധിച്ചപ്പോൾ, അതിന്റെ മുകളിൽ മോടി പിടിപ്പിക്കാനുള്ള ഒരു മയോലിക്ക റൂസ്റ്റർ ശ്രദ്ധയിൽപ്പെട്ടു.
ചരിത്രം
വാസിൽകിവ് മയോലിക്ക റൂസ്റ്ററിന്റെ ഉത്ഭവം 18-ാം നൂറ്റാണ്ടിലാണ്. ഉക്രെയ്നിലെ മൺപാത്ര നിർമ്മാണത്തിന്റെ കേന്ദ്രമായിരുന്നു വസിൽക്കിവ് നഗരം. ഇറ്റലിയിൽ നിന്നുള്ള വിദഗ്ധരായ കരകൗശല വിദഗ്ധരാണ് വാസിൽകിവിൽ മയോലിക്ക മൺപാത്രങ്ങൾ സൃഷ്ടിക്കുന്ന പാരമ്പര്യം ഈ പ്രദേശത്തേക്ക് കൊണ്ടുവന്നത്. പ്രാദേശിക കരകൗശല വിദഗ്ധർ ഇത് കൂടുതൽ വികസിപ്പിച്ചെടുത്തതിന്റെ ഫലമായി ഉക്രേനിയൻ നാടോടി കലയുടെയും സംസ്കാരത്തിന്റെയും പ്രതീകമായി ഇത് മാറി.
മധുരാഷ്ടകം
ഹിന്ദുഭക്തി തത്ത്വചിന്തകനായ ശ്രീ വല്ലഭാചാര്യ രചിച്ച കൃഷ്ണ ഭക്തിയിലുള്ള ഒരു സംസ്കൃത രചനയാണ് മധുരാഷ്ടകം (मधुराष्टकम्). പുഷ്ടിമാർഗം പ്രചരിപ്പിച്ച ഒരു തെലുങ്ക് ബ്രാഹ്മണനായിരുന്നു ശ്രീ വല്ലഭാചാര്യൻ. പുരാതന ഗ്രന്ഥങ്ങളും വിവരണങ്ങളും അനുസരിച്ച് ശ്രീകൃഷ്ണൻ തന്നെ വല്ലഭാചാര്യന് മുന്നിൽ പ്രത്യക്ഷപ്പെട്ടപ്പോൾ, ശ്രാവണ ശുക്ല ഏകാദശിയുടെ അർദ്ധരാത്രിയിൽ, വല്ലഭാചാര്യൻ പ്രഭുവിനെ സ്തുതിച്ച് മധുരാഷ്ടകം രചിച്ചു. വ്യാസസൂത്രഭാഷ്യം, ജെയ്‌മിനി സൂത്രഭാഷ്യം, ഭാഗവത ടിക്ക സുബോധിണി, പുഷ്ടിപ്രവാളമര്യാദ, സിദ്ധാന്ത രഹസ്യം തുടങ്ങി നിരവധി സാഹിത്യകൃതികൾ അദ്ദേഹം സംസ്കൃതത്തിൽ സൃഷ്ടിച്ചു.
"മധുരാഷ്ടകം എന്നത് ഭക്തനെ പുഷ്ടിമാർഗത്തിൽ നയിക്കാൻ സൃഷ്ടിക്കപ്പെട്ടതാണ്. പുഷ്ടിമാർഗത്തിൽ സ്മരണ, കീർത്തനാലാപനം, നമസ്കരിക്കൽ വിവിധ പ്രവർത്തനങ്ങൾ, എന്നിങ്ങനെ സ്നേഹം നിറഞ്ഞരീതിയിൽ കൃഷ്ണനോടുള്ള നിരന്തരമായ ഭക്തിയാണ് പ്രധാനം. ഈ പ്രവൃത്തികൾ ഭക്തനെ ശ്രീകൃഷ്ണന്റെ ദിവ്യസാന്നിധ്യത്തിലേക്ക് പ്രവേശിക്കാനും ഈശ്വരന്റെ യഥാർത്ത സത്ത (സ്വരൂപം) അനുഭവിക്കാനും പ്രാപ്തമാക്കുന്നു, വാസ്തവത്തിൽ ഇത് മധുരാഷ്ടകത്തിൽ സംക്ഷിപ്തമായി പ്രതിപാദിച്ചിരിക്കുന്നു. അതിനാൽ, ഈശ്വരന്റെ സാക്ഷാത്കാരത്തിൽ മധുരാഷ്ടകം ഒരു പ്രധാന പങ്ക് വഹിക്കുന്നു.
അഷ്ടകം എന്ന ഗാനരീതി
"എട്ട്" എന്നർത്ഥം എന്ന സംസ്കൃത പദത്തിൽ നിന്നാണ് അഷ്ടകം എന്ന പദം ഉത്ഭവിച്ചത്. എട്ട് ചരണങ്ങൾ ചേർന്നതാണ് ഒരു അഷ്ടകം.
ഹ്രസ്വവും അങ്ങേയറ്റം സ്വരമാധുര്യവും ധ്യാനാത്മകവുമായ ഗാനരചനാ വിഭാഗത്തിൽ പെടുന്നതാണ് അഷ്ടകം. കവിയുടെ സ്വന്തം വികാരങ്ങൾ, മനസ്സിന്റെ അവസ്ഥകൾ, പ്രമേയത്തെക്കുറിച്ചോ സ്വഭാവത്തെക്കുറിച്ചോ ഉള്ള ധാരണകളെ ഇത് പ്രതിഫലിപ്പിക്കുകയും ചിത്രീകരിക്കുകയും ചെയ്യുന്നു.
സന്ദർഭം
ഭക്തി പ്രസ്ഥാനത്തിലെ ഭക്തിയുടെയും സമർപ്പണത്തിന്റെയും ഒരു സാധാരണ ചട്ടക്കൂടായ 'ഭക്തി കലർന്ന പ്രണയ'മാണ് രചനയുടെ പിന്നിലെ ചിന്ത. പ്രിയപ്പെട്ട ഭക്തി ചട്ടക്കൂടിൽ, ഭക്തൻ സർവ്വശക്തനോടും ഭക്തനോടും പ്രണയത്തിലാകുന്നു, ഈശ്വരന്റെ എല്ലാ ഗുണങ്ങളും പ്രവർത്തനങ്ങളും ഒരു കാമുകന് പ്രത്യക്ഷപ്പെടുന്നതുപോലെ മധുരമായി കാണപ്പെടുന്നു.
മധുരാഷ്ടകം മുഖ്യമായി വിഭാവനം ചെയ്യുന്നത് ശ്രീകൃഷ്ണന്റെ ഗുണങ്ങളും പ്ർവൃത്തിയുമാണ്. തേനിൽ അല്ലെങ്കിൽ അമൃതിൽ മുങ്ങിയപോലെയാണ് ഇത്. ഭക്തന്റെ ദൃഷ്ടിയിൽ, ഭഗവാനുമായി ബന്ധപ്പെട്ടതെല്ലാം മധുരവും ആകർഷകവുമാണ്, അവൻ എല്ലാ മാധുര്യത്തിന്റെയും ആദിപതി (ഭാവാനും ദൈവവും) ആണ്.
വേണു പുല്ലാങ്കുഴൽ, പശുക്കൾ, യമുന നദി, ഗോപികൾ, കൃഷ്ണന്റെ ലീല എന്നിവയുൾപ്പെടെ നിരവധി ഗുണങ്ങൾ, ഗുണവിശേഷങ്ങൾ, കൃഷ്ണനുമായി ബന്ധപ്പെട്ട സവിശേഷതകൾ മധുരാഷ്ടകത്തിന്റെ വരികളിൽ ഉൾപ്പെടുന്നു. ശ്രീകൃഷ്ണന്റെ ജീവിതവും പ്രവൃത്തിയുമായി ബന്ധപ്പെട്ട ഈ ചിഹ്നങ്ങളും രൂപങ്ങളും അഷ്ടകത്തിൽ 'മധുരം' എന്ന് മുദ്രകുത്തപ്പെടുന്നു.
വരികൾ
See Sanskrit ഉച്ചാരണത്തിന്റെ വിശദാംശത്തിന്
ജനകീയ സംസ്കാരത്തിൽ
വളരെ പ്രചാരമുള്ള ഒരു ഭക്തിഗാനമാണ് മധുരാഷ്ടകം. ക്ലാസിക്കൽ ഇതിഹാസം എം എസ് സുബ്ബലക്ഷ്മി, സെമി ക്ലാസിക്കൽ ഗായകൻ കെ.ജെ. യേശുദാസ് എന്നിവരടക്കം പ്രശസ്ത ഗായകർ ഗാനത്തിന്റെ ക്ലാസിക്കൽ, സെമി ക്ലാസിക്കൽ റെൻഡർഷനുകൾ നൽകി. ഒഡീസി നൃത്ത പാരമ്പര്യത്തിൽ, നൃത്ത നാടകത്തിന് ഗംഭീരവും ലഹരിയുമായ തീം ഉൾക്കൊള്ളുന്നതാണ് മധുരാഷ്ടകം. 2021-ൽ ഗുരുവായൂർ ദേവസ്വം പുറത്തിറക്കിയ അഖിലം മധുരം എന്ന ഡോക്യുമെന്ററിയുടെ ശീർഷകഗാനവും മധുരാഷ്ടകമാണ്. ഗോപി സുന്ദർ ഈണം പകർന്ന് പുറത്തിറങ്ങിയ ഈ മധുരാഷ്ടകം ആലപിച്ചത് ഹരീഷ് ശിവരാമകൃഷ്ണനാണ്.
ഹാരി സ്റ്റൈൽസ്
ഒരു ബ്രിട്ടീഷ് ഗായകനും ഗാനരചയിതാവുമാണ് ഹാരി സ്റ്റൈൽസ് (Harry Edward Styles, ജനനം 1 ഫെബ്രുവരി 1994). ബ്രിട്ടീഷ് ബാലസംഗീത സംഘം വൺ ഡയറക്ഷനിലെ അംഗമാണ്.
അവലംബം
വർഗ്ഗം:1994-ൽ ജനിച്ചവർ
വർഗ്ഗം:ബ്രിട്ടീഷുകാർ
ഡിജിറ്റ് (ഏകകം)
ലഘുചിത്രം|231x231ബിന്ദു| മനുഷ്യന്റെ കൈയിൽ നിന്ന് രൂപപ്പെട്ട ഏകകങ്ങളുടെ ഒരു ചിത്രം. [[ഷാഫ്റ്റ്‌മെന്റ് (ഏകകം)|ഷാഫ്റ്റ്‌മെന്റ് (1), ഹാൻഡ് (2), പാം (3), ചാൺ (4), വിരൽ (5), ഡിജിറ്റ് (6)]] നീളം അളക്കുന്നതിനുള്ള പുരാതനവും കാലഹരണപ്പെട്ടതുമായ ഒരു ഏകകമാണ് ഡിജിറ്റ് അഥവാ വിരൽ. മനുഷ്യന്റെ വിരലിന്റെ വീതിയെ അടിസ്ഥാനമാക്കിയുള്ള ഡിജിറ്റ്, അഥവാ വിരൽ, പുരാതന സംസ്കാരങ്ങളായിരുന്ന ഈജിപ്റ്റ്, മെസൊപ്പൊട്ടേമിയ, ഗ്രീസ്, റോം എന്നിവയിലെല്ലാം അളവെടുപ്പിന്റെ അടിസ്ഥാനമായിരുന്നു.
അവലംബം
വർഗ്ഗം:നീളത്തിന്റെ ഏകകങ്ങൾ വർഗ്ഗം:CS1 German-language sources (de) വർഗ്ഗം:Wikipedia articles incorporating a citation from the 1911 Encyclopaedia Britannica with Wikisource reference വർഗ്ഗം:ആന്ത്രോപിക് ഏകകങ്ങൾ
ലവ് ആക്ഷൻ ഡ്രാമ
ധ്യാൻ ശ്രീനിവാസൻ ആദ്യമായി സംവിധാനം ചെയ്ത് 2019 സെപ്റ്റംബർ 5ന് പ്രദർശനത്തിനെത്തിയ ഒരു മലയാളഭാഷാ കോമഡി-റൊമാന്റിക് ചലച്ചിത്രമാണ് ലവ്വ് ആക്ഷൻ ഡ്രാമ (English:Love Action Drama) നയൻതാര,നിവിൻ പോളി എന്നിവർ മുഖ്യവേഷത്തിൽ എത്തിയ ഈ ചിത്രം നിർമ്മിച്ചത് അജു വർഗ്ഗീസും,വൈശാഖ് സുബ്രമണ്യവും,എം സ്റ്റാർ പ്രൊഡക്ഷൻസും ചേർന്നാണ്.1989 ൽ പുറത്തിറങ്ങിയ വടക്കുനോക്കിയന്ത്രം എന്ന ചിത്രത്തിലെ ദിനേശനേയും ശോഭയേയുംപ്രേക്ഷകരെ ഓർമ്മിപ്പിക്കുന്ന വിധത്തിൽ,ഈ ചിത്രത്തിൽ നിവിൻ പോളിയുടേയും, നയൻതാരയുടേയും പേരുകൾ യഥാക്രമം ദിനേശൻ,ശോഭ എന്നാണ്.ഷാൻ റഹ്മാൻ സംഗീതമൊരുക്കിയ ഈ ചിത്രത്തിൻറ്റെ ഛായാഗ്രഹണം  ജോമോൻ ടി ജോണും റോബിൻ വർഗീസ് രാജും ചേർന്ന് നിർവഹിച്ചു.മിശ്ര പ്രതികരണം ലഭിച്ച ഈ ചിത്രം 10 കോടി ബഡ്ജറ്റിന് എതിരെ ബോക്സ് ഓഫീസിൽ നിന്നും 30 കോടിയോളം നേടി.
കഥാസാരം
നയൻതാര അവതരിപ്പിക്കുന്ന ശോഭ എന്ന കഥാപാത്രത്തെ ഒരു ഫോട്ടോയിലൂടെ കാണിച്ചുകൊണ്ടാണ് ചിത്രത്തിൻ്റെ തുടക്കം. മദ്യക്കുപ്പികളും സിഗരറ്റ് കുറ്റികളും പുകയുന്ന സിഗരറ്റുമൊക്കെ നിറഞ്ഞ വലിയ വീട്ടിൽ ആകെ തകർന്നു നിൽക്കുന്ന ദിനേശനിലൂടെയാണ്(നിവിൻ പോളി) ചിത്രത്തിലേക്ക് പ്രവേശിക്കുന്നത്. പിന്നീട് അതിൻ്റെ കാരണത്തിലേക്കാണ് കഥ നമ്മെ നയിക്കുന്നത്.
ദിനേശൻ കുട്ടിക്കാലത്ത് പ്രണയാഭ്യർത്ഥന നടത്തിയ സ്വാതി എന്ന കസിൻ്റെ കൂട്ടുകാരിയാണ് ശോഭ. ശോഭയും കൂട്ടുകാരും സ്വാതിയുടെ വിവാഹത്തിന് ചെന്നൈയിൽ നിന്ന് നാട്ടിലെത്തുന്നതോടെയാണ് ചിത്രം ആരംഭിക്കുന്നത്. ഇവരെ കൂട്ടിക്കൊണ്ടുവരാൻ എയർപോർട്ടിലേക്ക് എത്തുന്ന സാഗർ(അജു വർഗ്ഗീസ്) വീട്ടിലേക്കുള്ള യാത്രയിൽ ദിനേശനെ കുറിച്ച് വർണിക്കുന്നു. പണ്ട് പ്രണയം നിരസിച്ച കസിൻ്റെ കല്യാണത്തിന് മൂക്കറ്റം വെള്ളമടിച്ച് എത്തുന്ന ദിനേശനെ കല്യാണത്തലേന്നത്തെ പാർട്ടിയിൽ വെച്ച് ശോഭ കണ്ടു മുട്ടുന്നു.
ചെന്നൈ സ്വദേശിയായ ശോഭ കൂട്ടുകാരി സ്വാതിയുടെ കല്യാണം കഴിഞ്ഞ് തിരിച്ച് നാട്ടിലേക്ക് പോയ ശേഷം ദിനേശന് വളരെ ഫോ‍ർമലായി, താങ്സ് മെസേജ് അയക്കുന്നു. ഇത് കണ്ട ദിനേശൻ ചെന്നൈയ്ക്ക് പറക്കുന്നു. പിന്നാലെ സാഗറും എത്തുന്നു.തുടർന്നുള്ള സംഭവവികാസങ്ങളാണ് ചിത്രത്തെ മുന്നോട്ട് കൊണ്ട് പോകുന്നത്.
ചിത്രീകരണം
വടക്കുനോക്കിയന്ത്രത്തെ ആധുനിക കാലത്ത് വീക്ഷിക്കുന്നതാണ് വിഷയം. ചിത്രത്തിലെ നായകന് തളത്തിൽ ദിനേശന്റെ വിദൂരസാദൃശ്യമുണ്ടെന്നും ധ്യാൻ പറഞ്ഞു. നേരത്തെ മാർച്ചിൽ ചിത്രീകരണം തുടങ്ങാനാണ് തീരുമാനിച്ചിരുന്നത്.
എന്നാൽ താരസംഘടനയായ അമ്മയുടെ സ്‌റ്റേജ് പരിപാടിയുടെ റിഹേഴ്‌സലുമായി നിവിൻ തിരക്കിലായിരുന്നു. അത് കൊണ്ട് ലവ് ആക്ഷൻ ഡ്രാമയുടെ ചിത്രീകരണം മേയ്മാസം രണ്ടാം വാരത്തിൽ ആരംഭിച്ചു.നേരത്തെ ഗൂഢാലോചന എന്ന ചിത്രത്തിനായി ധ്യാൻ രചന നിർവ്വഹിച്ചിരുന്നു.
ടീസർ
ചിത്രത്തിലെ സുപ്രധാന രംഗങ്ങൾ കോർത്തിണക്കിയ ടീസറിന് മികച്ച പ്രതികരണങ്ങളാണ് ലഭിച്ചത്. രണ്ടു ദിവസത്തിനുള്ളിൽ ഇരുപത് ലക്ഷത്തിൽ അധികം കാഴ്ച്ചക്കാരാണ് ടീസർ യൂട്യൂബിൽ കണ്ടത്. ടീസർ റിലീസ് ചെയ്ത് ആദ്യ 10 മണിക്കൂറിനുള്ളിൽ തന്നെ 10 ലക്ഷം കാഴ്ച്ചക്കാർ പിന്നിട്ടു.
ഡാനിയൽ ഡാനിസ്
ദക്ഷിണ സുഡാനീസ് ചലച്ചിത്ര സംവിധായകനും റേഡിയോ അവതാരകനുമാണ് ഡാനിയൽ ഡാനിസ് (ജനനം 1986).
എലിസബത്ത് ഐസൻഹോവർ
കനേഡിയൻ കാൻസർ ട്രയൽ ഗ്രൂപ്പിലെ ഇൻവെസ്റ്റിഗേഷണൽ ന്യൂ ഡ്രഗ് പ്രോഗ്രാമിന്റെ ഡയറക്‌ടർ എന്ന നിലയിൽ തന്റെ കരിയറിന്റെ വലിയൊരു ഭാഗം നൂതനമായ കാൻസർ ചികിത്സാപരീക്ഷണങ്ങളുടെ ഒന്നും രണ്ടും ഘട്ടങ്ങൾ ഏറ്റെടുത്ത് നടത്തിയിട്ടുള്ള ഒരു കനേഡിയൻ ഓങ്കോളജിസ്റ്റാണ് എലിസബത്ത് ഐസൻഹോവർ. ക്വീൻസ് യൂണിവേഴ്‌സിറ്റിയിൽ നിന്ന് ഡോക്ടർ ഓഫ് മെഡിസിൻ ബിരുദം നേടിയ അവർ കാനഡയിലെ റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസിൽ നിന്ന് ഫെലോഷിപ്പുകൾ നേടി ഇന്റേണൽ മെഡിസിൻ, ഹെമറ്റോളജി എന്നിവയിൽ പരിശീലനം നേടി.
ഡാനിയൽ ഡാനിസ്
ജീവചരിത്രം
ഡാനിസ് പകുതി ഡിങ്കയും പകുതി ന്യൂയറും ആണ്. ഇന്നത്തെ ദക്ഷിണ സുഡാനിലാണ് അദ്ദേഹം ജനിച്ചതെങ്കിലും രണ്ടാം സുഡാനിലെ ആഭ്യന്തരയുദ്ധത്തെത്തുടർന്ന് ഏഴാമത്തെ വയസ്സിൽ കെനിയയിലേക്ക് പലായനം ചെയ്തു. കെനിയയിലെ കകുമ അഭയാർത്ഥി ക്യാമ്പിൽ താമസമാക്കി. 2000-ൽ, 14-ആം വയസ്സിൽ, ക്യാമ്പിൽ തിരക്കിലായിരിക്കാൻ നാടകങ്ങൾ അവതരിപ്പിക്കാൻ വോയി ഫിലിം ആൻഡ് തിയേറ്റർ ഇൻഡസ്ട്രി കണ്ടെത്താൻ ഡാനിസ് സഹായിച്ചു. എച്ച്‌ഐവി, ഗാർഹിക പീഡനം, സ്ത്രീകളുടെ അവകാശങ്ങൾ തുടങ്ങിയ അഭയാർഥികളോട് സംസാരിക്കുന്ന വിഷയങ്ങളിൽ സംഘം നാടകങ്ങൾ എഴുതി അവതരിപ്പിച്ചു. ഇത് സർക്കാരിതര സംഘടനകളിൽ നിന്ന് ശ്രദ്ധ ആകർഷിച്ചു. അത് ഹ്രസ്വ വിദ്യാഭ്യാസ സിനിമകൾ നിർമ്മിക്കാൻ വോയിയെ നിയമിക്കുകയും ഡാനിസ് ഫിലിം എയ്ഡ് ഇന്റർനാഷണലിൽ നിന്ന് ഫിലിം മേക്കിംഗ് പഠിക്കുകയും ചെയ്തു. 2005-ൽ യുദ്ധം അവസാനിച്ചതിനുശേഷം, കൂട്ടായ്‌മ വളരുകയും ജൂബയിൽ ഒരു ഓഫീസ് സ്വന്തമാക്കുകയും ചെയ്തു. ഡാനിസും മറ്റുള്ളവരും യുഎൻ ഏജൻസികൾക്ക് വേണ്ടി സിനിമകൾ നിർമ്മിച്ച് സമ്പാദിച്ച പണം ക്യാമറ വാങ്ങുന്നതിനും സോഫ്റ്റ്‌വെയർ എഡിറ്റിംഗിനുമായി വിനിയോഗിച്ചു. വോയി ഗ്രൂപ്പ് സംവിധായകൻ, ക്യാമറാമാൻ, അഭിനേതാക്കൾ, അണിയറപ്രവർത്തകർ എന്നിങ്ങനെയുള്ള പ്രധാന വേഷങ്ങൾ സംഘത്തിലെ വിവിധ അംഗങ്ങൾക്കിടയിൽ ഊഴമായി ചെയ്യിച്ചു.
എലിസബത്ത് ഐസൻഹോവർ
ക്വീൻസ് യൂണിവേഴ്‌സിറ്റിയിലെ ഓങ്കോളജി വിഭാഗത്തിലെ എമെരിറ്റ പ്രൊഫസറാണ് ഐസൻഹോവർ. 2012 മുതൽ 2017 വരെ ഡിപ്പാർട്ട്‌മെന്റ് തലവനായിരുന്നു. അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജി, നാഷണൽ കാൻസർ ഇൻസ്റ്റിറ്റ്യൂട്ട് ഓഫ് കാനഡ (അതിന്റെ പ്രസിഡന്റ്), യൂറോപ്യൻ ഓർഗനൈസേഷൻ ഫോർ റിസർച്ച് ആൻഡ് ട്രീറ്റ്‌മെന്റ് ഓഫ് ക്യാൻസർ, കനേഡിയൻ കാൻസർ സൊസൈറ്റി എന്നിവയുടെ ബോർഡിൽ അവർ സേവനമനുഷ്ഠിച്ചിട്ടുണ്ട്.
2012-ൽ, "കാനഡയിലും അന്തർദ്ദേശീയമായും കാൻസർ തെറാപ്പി, സപ്പോർട്ടീവ് കെയർ, പ്രതിരോധം എന്നിവയുടെ പുരോഗതിക്കുള്ള അവരുടെ മഹത്തായ പ്രതിബദ്ധതയ്ക്ക്" എലിസബത്ത് രാജ്ഞി II വജ്രജൂബിലി മെഡൽ അവർക്ക് ലഭിച്ചു. സൊസൈറ്റി ഓഫ് കാനഡ കൂടാതെ 2017-ൽ, ഓർഡർ ഓഫ് കാനഡയുടെ ഓഫീസറായി അവരെ ഉൾപ്പെടുത്തി. 2021-ൽ അവർക്ക് കാനഡ ഗെയ്‌ർഡ്‌നർ വൈറ്റ്‌മാൻ അവാർഡ് ലഭിച്ചു.
ഡാനിയൽ ഡാനിസ്
ജീവചരിത്രം
നെയ്‌റോബിയിലെ ഐ റേഡിയോയിലെ ഒരു റേഡിയോ അവതാരകൻ കൂടിയാണ് ഡാനിസ്. മുൻ യുഎസ് സ്റ്റേറ്റ് സെക്രട്ടറി ജോൺ കെറിയെപ്പോലുള്ള പ്രമുഖരെ അഭിമുഖം നടത്തിയിട്ടുണ്ട്. 2017 ൽ ഡാനിസ് കമ്പാലയിൽ ഒരു റെക്കോർഡിംഗ് സ്റ്റുഡിയോ തുറന്നു. എസ്-ബിസി എന്ന ഗായകനെ അദ്ദേഹം സ്റ്റേഷൻ മാനേജരായി നിയമിച്ചു. ജാം റെക്കോർഡ്സ് എന്നറിയപ്പെടുന്ന ഈ സ്റ്റുഡിയോ, ഉഗാണ്ട ആസ്ഥാനമായുള്ള ദക്ഷിണ സുഡാനീസ് കലാകാരന്മാരുടെ സൃഷ്ടികളെ പ്രോത്സാഹിപ്പിക്കാൻ ശ്രമിക്കുന്നു.
മനിറ്റോബ
മനിറ്റോബ കാനഡയുടെ രേഖാംശകേന്ദ്രമായ ഒരു പ്രവിശ്യയാണ്. മിക്കപ്പോഴും കാനഡയിലെ മൂന്ന് പ്രയറി പ്രവിശ്യകളിലൊന്നായി കണക്കാക്കപ്പെടുന്ന മാനിറ്റോബയിലെ (മറ്റു രണ്ടെണ്ണം;  അൽബെർട്ട, സസ്കത്ചെവാൻ എന്നിവ) ജനസംഖ്യ 1.3 ദശലക്ഷമായി കണക്കാക്കിയിരിക്കുന്നു. ഇത് കാനഡയിലെ അഞ്ചാമത്തെ ഏറ്റവും ജനസംഖ്യയുള്ള പ്രവിശ്യയാണ്. വിശാലവും വൈവിധ്യമാർന്നതുമായ ഭൂപ്രകൃതിയോടെ വടക്കൻ സമുദ്രതീരത്തുനിന്നു തുടങ്ങി അമേരിക്കൻ ഐക്യനാടുകളുടെ തെക്കൻ അതിർത്തിയിലേയ്ക്കുവരെയായി ഏകദേശം 649,950 ചതുരശ്ര കിലോമീറ്റർ (250,900 ചതുരശ്ര മൈൽ) വിസ്തൃതിയിൽ വ്യാപിച്ചുകിടക്കുന്നതാണ് മനിറ്റോബ പ്രവിശ്യ. കിഴക്ക് ഭാഗത്ത് ഒണ്ടാറിയോ പ്രവിശ്യയും പടിഞ്ഞാറു ഭാഗത്ത് സസ്കാത്ചുവാൻ പ്രവിശ്യയും വടക്ക് നുനാവട്ട് പ്രദേശങ്ങളും വടക്കുപടിഞ്ഞാറൻ വശത്ത് വടക്കുപടിഞ്ഞാറൻ ഭൂപ്രദേശങ്ങളും തെക്കുഭാഗത്ത് അമേരിക്കൻ ഐക്യനാടുകളിലെ വടക്കൻ ഡക്കോട്ട, മിന്നസോട്ട എന്നീ സംസ്ഥാനങ്ങളുമാണ് ഈ പ്രവിശ്യയുടെ അതിരുകൾ.
അവലംബം
വർഗ്ഗം:കാനഡയിലെ പ്രവിശ്യകൾ വർഗ്ഗം:കാനഡയിലെ പ്രവിശ്യകളും പ്രദേശങ്ങളും
യാമിനി കൃഷ്‌ണമൂർത്തി
പ്രശസ്തയായ ഒരു ഇന്ത്യൻ നർത്തകിയാണ് യാമിനി കൃഷ്‌ണമൂർത്തി (Yamini Krishnamurthy). ഭരതനാട്യം, കുച്ചിപ്പുടി എന്നീ നൃത്തരൂപങ്ങളിൽ ഇവർ പ്രഗൽഭയാണ്.
ആദ്യകാല ജീവിതം
ആന്ധ്രപ്രദേശിലെ ചിറ്റൂർ ജില്ലയിലെ മടനപ്പള്ളിയിൽ 1940 ഡിസംബർ 20-ന് ജനനം. ഒരു കൃഷ്ണാഷ്ടമി ദിവസം രാത്രിയാണ് ജനിച്ചത്. അതിനാൽ യാമിനി പൂർണതിലക എന്നായിരുന്നു നാമകരണം ചെയ്തത്. തമിഴ്‌നാട്ടിലെ ചിദംബരത്താണ് വളർന്നത്.
ഔദ്യോഗികജീവിതം
1957ൽ മദ്രാസിലാണ് അരങ്ങേറ്റം കുറിച്ചത്. തിരുമല തിരുപ്പതി ദേവസ്ഥാനത്തെ ആസ്ഥാന നർത്തകി എന്ന ബഹുമതി ലഭിച്ചു. ന്യൂഡൽഹിയിലെ ഹോസ്‌കാസിൽ യുവ നർത്തകർക്കായി യാമിനി സ്‌കൂൾ ഓഫ് ഡാൻസ് എന്ന പേരിൽ സ്ഥാപനം നടത്തുന്നു.
ആത്മകഥ
എ പാഷൻ ഫോർ ഡാൻസ് ("A Passion For Dance") എന്ന പേരിൽ ആത്മകഥ പുറത്തിറങ്ങിയിട്ടുണ്ട്
ശൈഖ് മാമുക്കോയ
1524-1572 കാല ഘട്ടത്തിൽ നെടിയിരുപ്പ് സ്വരൂപം രാജ്യത്ത് ജീവിച്ചിരുന്ന മുസ്‌ലിം യോഗിയായിരുന്നു ശൈഖ് മാമുക്കോയ എന്ന പേരിൽ കീർത്തികേട്ട അബുൽ വഫാ ഷംസുദ്ദീൻ മുഹമ്മദ്. പ്രസിദ്ധമായ അപ്പ വാണിഭ നേർച്ച ഇദ്ദേഹത്തിന്റെ അനുസ്മരണാർത്ഥം നടത്തി വരുന്ന ഓർമ്മനാളാണ്.
ജീവിതരേഖ
സിറിയയിലെ പ്രസിദ്ധനായ സൂഫി സന്യാസി ശൈഖ് അലാവുദ്ദീൻ ഹിംസിക്ക് കോഴിക്കോട് നിവാസിയായ ഭാര്യയിൽ ജന്മമെടുത്ത കുഞ്ഞാണ് ഷംസുദ്ധീൻ മുഹമ്മദ് എന്ന മാമ്മുകോയ. ബാല്യത്തിലെ മതവിജ്ഞാനത്തോടൊപ്പം ആയോധന കലകളിലും, അദ്ധ്യാത്മ സരണികളിലും കഴിവ് തെളിയിച്ചു. ഏകാന്ത ധ്യാനമുൾപ്പടെയുള്ള സൂഫി ധ്യാനമുറകളിൽ യുവാവായിരിക്കെ തന്നെ പരിശീലനം സ്വായത്തമാക്കി, തുടർന്ന് ദേശാടനത്തിലേർപ്പെട്ടു. ഇരുപതാം വയസ്സിൽ സുമാത്രയിലെ അച്ചിയിലെത്തുകയും ആയുധാഭ്യാസത്തിൽ മികവ് മൂലം സുൽത്താൻ അലാവുദ്ദീൻറെ ക്ഷണം സ്വീകരിച്ച് അച്ചിയിൽ താമസിക്കുകയും അവിടുത്തെ പ്രശസ്തരായ ആത്മീയ ഗുരുപൂജ്യരുടെ മുരീദുമാരുടെ ഭാഗമാകുകയുമുണ്ടായി. ആത്മീയ പടവുകളിൽ താണ്ടി കടന്ന് ഗുരുക്കന്മാരെ പോലും അത്ഭുതപ്പെടുത്തിയ ശൈഖ്:മാമുക്കോയ ഖിർക്കകളും, ത്വരീഖത്തുകളിലെ ഇജാസിയ്യത്തും (പകർന്നു നൽകാനുള്ള അനുമതി) കരസ്ഥമാക്കി മശായിഖ് (മുഖ്യഗുരു) ആയി മാറി. പ്രധാന ഗുരുവായിരുന്ന ശൈഖ് മുഖദ്ദസ് ജമാലുദ്ദീൻ അൽ ഗൗസിയാൽ ഖാദിരിയ്യ ചിശ്തിയ്യ ത്വരീഖകളുടെ ഖലീഫയായി ഷംസുദ്ദീൻ നിയമിക്കപ്പെട്ടു.
പോരാട്ടത്തിനായി ബാറൂസിയിൽ പോകാനുള്ള ശ്രമം വിജയിക്കാതിരുന്നതിനെ തുടർന്ന് മക്ക, മദീന, ഏദൻ, യമൻ തുടങ്ങിയസ്ഥലങ്ങളിൽ തീർത്ഥാടന യാത്രയും ദേശാടനവും നടത്തി. യമനിൽ നിന്നും സാമൂതിരിയുടെ പായകപ്പലിൽ കയറി 25,08,1566 (18 സഫർ 974) ന് കോഴിക്കോട്ടേയ്ക്ക് തിരിച്ചെത്തി.
ആധ്യാത്മിക സോപാനത്തിൽ പ്രശസ്തനായി മാറിയെങ്കിലും സുഖഭോഗങ്ങളിൽ നിന്നൊഴിഞ്ഞു ദരിദ്രരായ ജനങ്ങൾക്കൊപ്പം സമയം ചിലവിടാനായിരുന്നു അദ്ദേഹത്തിന് താൽപര്യം. അന്നത്തെ പൊന്നാനി മഖ്ദൂമും ഖാദിരിയ്യ സരണിയിലേ അധ്യാത്മജ്ഞാനിയുമായിരുന്ന സുപ്രസിദ്ധ പണ്ഡിതൻ അബ്ദുൽ അസീസ് മഖ്ദൂം മാമുക്കോയ ശൈഖിനെ ക്ഷണിച്ചു കൊണ്ട് പോകുകയും കൂടെ താമസിപ്പിച്ച് സൗഹൃദബന്ധം ഊട്ടിയുറപ്പിക്കുകയും ചെയ്തു. മഖ്ദൂമിന്റെ ആവശ്യപ്രകാരം പൊന്നാനി യോദ്ധാക്കൾക്കു ഖാദിരിയ്യ ആത്മീയ നേതൃത്വം നൽകി. ഇപ്രകാരം കുഞ്ഞാലി രണ്ടാമൻ, കുഞ്ഞാലി മൂന്നാമൻ, കുഞ്ഞാലി നാലാമൻ എന്നിവർ മാമുക്കോയ ശൈഖിൽ നിന്നും ത്വരീഖത്ത് സ്വീകരിച്ച മുരീദന്മാർ (ആത്മീയ ശിഷ്യന്മാർ) ആണ്.
(974 റംസാൻ) മാസം പൊന്നാനി തുറമുഖം ആക്രമിച്ച പോർച്ചുഗീസുകാർ പള്ളി കത്തിക്കുകയും, വിശ്വാസികളെ വധിക്കുകയും, സ്ത്രീകളെ പെടുത്തുകയും ചെയ്ത വാർത്തയറിഞ്ഞു ആത്മീയ ശിഷ്യരായ യോദ്ധാക്കൾ അബുൽ വഫ ധ്യാനമിരുന്ന സാബ്രിയിലേക്ക് നിർദ്ദേശമാരാഞ്ഞു വന്നു. തിരിച്ചു ആക്രമിക്കാൻ കൽപ്പിച്ചു അവരെ തഹ്‌വീസ് എന്ന കാര്യം നൽകി അദ്ദേഹം അനുഗ്രഹിച്ചു യാത്രയാക്കി. കുഞ്ഞാലി രണ്ടാമൻറെ നേതൃത്വത്തിൽ നടന്ന തിരിച്ചടിയിൽ പോർച്ചുഗീസുകാർ തറപറ്റുകയും അവരുടെ കപ്പലുകളും ചരക്കുകളും മറ്റും മാപ്പിള പോരാളികൾ പിടിച്ചെടുക്കുകയും ചെയ്തു പൊന്നാനിയിൽ നിന്നും മടങ്ങിയ ശൈഖ് കുറ്റിച്ചിറ ജുമുഅത്ത് പള്ളിയുടെ മുകൾ തട്ടിൽ ഖൽവത്ത് അനുഷ്ഠിച്ചു. ധ്യാന നിമഗ്ദനായി കഴിഞ്ഞ സന്യാസിയെ ദർശിക്കാൻ നാടിന്റെ നാനാ ഭാഗങ്ങളിൽ നിന്നും പ്രശ്നപരിഹാരങ്ങൾക്കായി സന്ദർശന പ്രവാഹത്തിനു കുറ്റിച്ചിറ സാക്ഷ്യം വഹിച്ചു. നേർച്ചയായി ലഭിക്കുന്ന ഉപഹാരങ്ങൾ ഉപയോഗിക്കാതെ അഗതികൾക്കിടയിൽ വിതരണം ചെയ്യുകയായിരുന്നു പതിവ്. പ്രശസ്തനായ ദിവ്യപുരുഷനെ കാണാൻ കോഴിക്കോട് രാജ്യാധിപനായ അന്നത്തെ സാമൂതിരി കുറ്റിച്ചിറ പള്ളിയിലേക്ക് എഴുന്നളുകയും ആവശ്യമുള്ളത് എന്തും ചോദിക്കാനുള്ള സമ്മതം നൽകുകയും ചെയ്തെങ്കിലും തനിക്കൊന്നും ആവിശ്യമില്ല വിശ്വാസികളോട് അങ്ങ് നീതിപൂർവ്വം പെരുമാറണം എന്ന അപേക്ഷ ശൈഖ് സമർപ്പിക്കുകയും സാമൂതിരി സഹർഷം അത് സ്വീകരിക്കുകയും ചെയ്തുവെന്ന് ചരിത്ര ഗ്രന്ഥങ്ങളിൽ കാണാം.
പോർച്ചുഗീസ് അധിനിവേശ വിരുദ്ധ പോരാട്ടത്തിന് ചാലക ശക്തിയായി പ്രവർത്തിച്ച ഈ സന്യാസിവര്യനെ ആദരവ് നൽകിയായിരുന്നു സാമൂതിരി സമീപിച്ചിരുന്നത്. അദ്ദേഹത്തിൻ്റെ അനുഗ്രഹങ്ങൾക്കും, പ്രാർത്ഥനകൾക്കും, സാമീപ്യത്തിനും രാജ്യാധിപൻ വലിയ വില നൽകിയിരുന്നു
പ്രസിദ്ധമായ 1971 ചാലിയം യുദ്ധം സംബന്ധിച്ച സൈനിക ചർച്ചകൾ സാമൂതിരി നടത്തിയത് അബുൽ വഫായുടെ സാന്നിധ്യത്തിലായിരുന്നു ശൈഖ് ധ്യാനമിരിക്കുന്ന കുറ്റിച്ചിറ പള്ളിയിലായിരുന്നു തന്ത്രപ്രധാനമായ ഈ യോഗം നടന്നത്. . . ശക്തമായ സൈനിക നീക്കം നടത്തിയിട്ടും കോട്ട പിടിക്കാനാകാതെ വന്നപ്പോൾ പറങ്കികളെ തുരത്താതെ ഭക്ഷണം കഴിക്കില്ലെന്ന് സാമൂതിരി തീരുമാനിച്ചു. വ്യാകുലപ്പെട്ട 'അമ്മ മഹാറാണി' ഈ ദിവ്യൻറെ അടുക്കലേക്ക് ആശങ്ക അറിയിച്ചു  ആളയയച്ചു. അബുൽ വഫ കുഞ്ഞാലി മൂന്നാമനെയും, കുട്ടി മൂസയെയും വിളിച്ചു വരുത്തി. അധികം വൈകാതെ തന്നെ യുദ്ധത്തിൽ സാമൂതിരി സേന വിജയം നേടി. ഇത്തരം സംഭവങ്ങളെല്ലാം തന്നെ രാജകുടുംബവുമായുള്ള മാമുക്കോയ ശൈഖിന്റെ ബന്ധം വിളിച്ചോതുന്നു. വിശുദ്ധനായ മാമുക്കോയ ശൈഖിനോട് പ്രാർത്ഥനയ്ക്കായി 'അമ്മ തമ്പുരാട്ടി ആവിശ്യപ്പട്ടതും നേർച്ചയാക്കിയതുമായ നിരവധി സന്ദർഭങ്ങൾ മതമൈത്രിയുടെ പ്രതീകമെന്ന പോൽ ചരിത്രത്തിൽ വിളങ്ങി നിൽക്കുന്നു.
വിയോഗം
ആത്മീയ ശിഷ്യനായ കുഞ്ഞാലി മൂന്നാമൻ കടലോരത്ത് നിർമ്മിച്ച് നൽകിയ വീട്ടിലും സാബ്രിയയിലും ആയിരുന്നു അന്ത്യകാലത്ത് മാമുക്കോയ ശൈഖിന്റെ ജീവിതം. സ്വത്ത് തന്റെ പേരിൽ സ്വീകരിക്കാൻ മടിച്ച ശൈഖ് സതീർഥ്യനായ ഖാസി അസീസിന് വഖഫായി അത് നൽകുകയായിരുന്നു. 1572 ഡിസംബറിൽ നിര്യാതനായ ശൈഖിനെ വീടിനും സാവിയയ്ക്കും ഇടയിൽ മറമാടി.
അക്കാലത്ത് സന്ദർശക പ്രവാഹമുള്ള സമാധി മണ്ഡപമായിരുന്നു മാമുക്കോയ ശൈഖിന്റെത്. എന്നാൽ ഒരു നൂറ്റാണ്ടിനു ശേഷം ശൈഖിന്റെ മൃത ശരീരം അവിടെ നിന്നും മാറ്റി ഇടിയങ്ങര പള്ളിയിൽ പുനസംസ്കരണം നടത്തി. അത് സംബന്ധമായി പറയുന്ന വിവരണം ഇതാണ്. ശൈഖിനെ മറമാടി ഒരു നൂറ്റാണ്ട് പിന്നിട്ടപ്പോൾ പ്രദേശത്തെ സൂഫികൾക്കും, പണ്ഡിതന്മാർക്കും, അദ്ദേഹത്തിൻറെ സമാധി സ്ഥാനമാറ്റം നടത്താനുള്ള സ്വപ്ന നിർദ്ദേശം ലഭിക്കുകയും അതനുസരിച്ചു ജീർണ്ണത ബാധിക്കാത്ത ശൈഖിന്റെ ശരീരം പൊന്നാനി അധ്യാത്മരുടെ നേതൃത്വത്തിൽ ഇടിയങ്ങര പള്ളിയിലേക്ക് മാറ്റി പുനസംസ്കരണം നടത്തുകയുമായിരുന്നു. അടുത്ത നാൾ സാവിയ നിന്നരുന്ന സ്ഥലം കടൽ വിഴുങ്ങിയതോടെ അത്ഭുത കഥകൾ വ്യാപിക്കുകയും വൻ തീർത്ഥാടക പ്രവാഹത്തിനു ഇടിയങ്ങര പള്ളി സാക്ഷിയാവുകയും,  ഇടിയങ്ങര പള്ളി ശൈഖിന്റെ പള്ളിയായി മാറുകയുമാണുണ്ടായത്. ഈ സംഭവവിവരണം വില്യം ലോഗൻ മലബാർ മാനുവലിൽ സൂചിപ്പിക്കുന്നുണ്ട്
സൂഫികൾക്കിടയിലും ആദരിയ്യ സ്ഥാനമാണ് അബുൽ വഫ ശംസുദ്ധീൻ മുഹമ്മദിനുള്ളത്. പിൽകാലത്ത് മലബാറിൽ പ്രസിദ്ധനായ സൂഫി സിദ്ധൻ മമ്പുറം സൈതലവി ഇടിയങ്ങര പള്ളിയിലെ സമാധി മണ്ഡപം സന്ദർശി ക്കുമ്പോൾ പള്ളിയുടെ അതിരുകൾക്കപ്പുറം ചെരിപ്പുകൾ അഴിച്ചിട്ട ശേഷം നഗ്നപാദനായായിരുന്നു ശൈഖിന്റെ ജാറത്തിൽ പ്രവേശിക്കാറുണ്ടായിരുന്നത്. ഈ വസ്തുത സൂഫി യോഗികൾക്കിടയിലെ ഇദ്ദേഹത്തിന്റെ അപ്രമാദിത്വം വെളിവാക്കുന്നു. ജാതി മത ഭേദമന്യേ ജനങ്ങൾ സന്ദർശനം നടത്തുന്ന ഒരു തീർത്ഥാടനകേന്ദ്രമാണിവിടം. എല്ലാ വർഷവും അറബ് മാസം റജബിൽ അബുൽ വഫായുടെ സ്മരണ പുതുക്കി ഉറൂസ് നേർച്ച നടന്നു വരുന്നു
അവലംബം
വിഭാഗം:ജീവചരിത്രം വർഗ്ഗം:പോർച്ചുഗീസ് വിരുദ്ധപോരാളികൾ വർഗ്ഗം:സൂഫി പോരാളികൾവർഗ്ഗം:മുസ്ലീം മത നേതാക്കൾ
ഞാറയ്ക്കൽ നിയമസഭാമണ്ഡലം
എറണാകുളം ജില്ലയിലെ ഒരു നിയമസഭാമണ്ഡലമായിരുന്നു ഞാറയ്ക്കൽ നിയമസഭാമണ്ഡലം
2008-ലെ മണ്ഡലപുനർനിർണ്ണയത്തോടെ ഇല്ലാതായി.
അവലംബം
വിഭാഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കാൻഡിസ് സ്വാൻപോൾ
ദക്ഷിണാഫ്രിക്കയിൽനിന്നുള്ള ഒരു മോഡൽ ആണ് കാൻഡിസ് സ്വേൻപോൾ. അമേരിക്കൻ വസ്ത്രവ്യാപാര-വിപണനക്കാരായ വിക്ടോറിയാസ് സീക്രട്ടിന്റെ പ്രവർത്തനത്തിലൂടെയാണ് അവർ അറിയപ്പെടുന്നത്. 2016-ൽ അമേരിക്കൻ വ്യാപാര മാസികയായ ഫോബ്സ് ഏറ്റവും കൂടുതൽ സമ്പാദിക്കുന്ന മോഡലുകളുടെ പട്ടിക തയ്യാറാക്കിയതിൽ 8-ാംസ്ഥാനം കാൻഡിസ് ആണ്. 2010 മുതൽ ഓരോവർഷത്തെ ലിസ്റ്റിലും ആദ്യത്തെ 10 പേരിൽ കാൻഡിസും ഉൾപ്പെട്ടിരിക്കാറുണ്ട്.
മുൻകാലജീവിതം
സൗത്ത് ആഫ്രിക്കയിലെ മൂയി നദിയ്ക്കരികിൽ ഡച്ച് വംശത്തിലെ ആഫ്രിക്കനെർ ഫാമിലിയിൽപ്പെട്ട വില്യം സ്വേൻപോൾ, എയിലിൻ സ്വേൻപോൾ എന്നിവരുടെ പുത്രിയായി ജനിച്ചു. സിംബാവേയിലെ മുടേർ ആയിരുന്നു അവരുടെ പിതാവിന്റെ സ്വദേശം. ഈ പ്രദേശം മുൻകാലത്ത് ഉംടലി എന്നാണറിയപ്പെട്ടിരുന്നത്. എന്ന സ്വേൻപോളിന്റെ അമ്മ സൗത്ത് ആഫ്രിക്കക്കാരിയും അവർക്ക് സ്റ്റീഫൻ എന്ന മൂത്തസഹോദരനുമുണ്ട്. വളർന്നുവരുന്ന പ്രായത്തിൽ അവർ ബല്ലെറ്റ് നൃത്തക്കാരിയായിരുന്നു. ഹിൽട്ടൻ നഗരത്തിനടുത്തുള്ള സെയിന്റ് ആൻസ് ഡയോസേസൻ കോളേജിലെ ബോർഡിംഗ് സ്ക്കൂളിലാണ് വിദ്യാഭ്യാസത്തിനായി ചേർന്നിരുന്നത്. 15 വയസ്സുള്ളപ്പോൾ അവർ ദർബൻ ഫ്ലീ മാർക്കെറ്റിലെ മോഡൽ സ്ക്കൗട്ട് ആയിരുന്നു.
ഔദ്യോഗികജീവിതം
അമേരിക്കൻ, ഇറ്റാലിയൻ, ബ്രിട്ടീഷ്, സ്പാനിഷ്, ജർമ്മൻ, ഗ്രീക്ക്, റഷ്യൻ, ഓസ്‌ട്രേലിയൻ, ബ്രസീലിയൻ, ജാപ്പനീസ്, കൊറിയൻ, ചൈനീസ്, മെക്സിക്കൻ വോഗ് എന്നീ പത്രങ്ങളിൽ സ്വാൻ‌പോൾ പ്രത്യക്ഷപ്പെട്ടു. ബ്രസീലിയൻ, ബ്രിട്ടീഷ്, ജർമ്മൻ, ദക്ഷിണാഫ്രിക്കൻ ഓൺലൈൻ; ബ്രിട്ടീഷ്, ദക്ഷിണാഫ്രിക്കൻ, റൊമാനിയൻ, മെക്സിക്കൻ, ചൈനീസ് ജിക്യു; അമേരിക്കൻ, സ്പാനിഷ്, ചെക്ക്, അർജന്റീന, ടർക്കിഷ്, കൊറിയൻ ഹാർപർ ബസാർ; വി, അല്ലുർ, ഡബ്ല്യു, ഐ-ഡി തുടങ്ങിയ മാഗസിനുകളിലും പ്രത്യക്ഷപ്പെട്ടു.
ഫെൻ‌ഡി, ചാനൽ, ടോമി ഹിൽ‌ഫിഗർ, ഡോൾസ് ആൻഡ് ഗബ്ബാന, മൈക്കൽ കോഴ്സ്, ഡോണ കരൺ, ജിയാംബാറ്റിസ്റ്റ വള്ളി, ജേസൺ വു, പ്രബാൽ ഗുരുങ്, റാഗ് & ബോൺ, ഓസ്കാർ ഡി ലാ റെന്റ, എലി സാബ്, ഡിയാൻ വോൺ ഫോർ‌സ്റ്റെൻ‌ബെർഗ്, സ്‌പോർട്‌മാൻ‌ബെർഗ് ബെറ്റ്‌സി ജോൺസൺ, സ്റ്റെല്ല മക്കാർട്ട്‌നി, വിക്ടർ ആൻഡ് റോൾഫ്, ഗിവഞ്ചി, വെർസേസ്, ജീൻ പോൾ ഗാൽട്ടിയർ, ക്രിസ്റ്റ്യൻ ഡിയോർ, ബ്ലൂമറിൻ, എട്രോ, റാൽഫ് ലോറൻ തുടങ്ങിയ റൺവേയിലും സ്വാൻപോൾ നടന്നു.
ടോം ഫോർഡ്, ഓസ്കാർ ഡി ലാ റെന്റ, ഗിവഞ്ചി, മിയു മിയു, ടോമി ഹിൽഫിഗർ, റാഗ് & ബോൺ, റാൽഫ് ലോറൻ, ഷിയാറ്റ്സി ചെൻ, മൈക്കൽ കോർസ്, ബ്ലൂമറിൻ, വെർസേസ്, പ്രബാൽ ഗുരുങ്, ഡീസൽ, ഗെസ് ?, സ്വരോവ്സ്കി, അഗുവ ബെൻഡിറ്റ, കോൾ‌സി, ട്രൂ റിലീജിയൻ, നൈക്ക്, ജ്യൂസി കോച്ചർ,  2007 മുതൽ വിക്ടോറിയ സീക്രട്ട് എന്നിവയ്ക്കായി. അടിവസ്ത്ര ബ്രാൻഡിന്റെ പരസ്യങ്ങളിൽ പ്രത്യക്ഷപ്പെടുന്നതിനു പുറമേ, 2010 ലെ "സ്വിം" കാറ്റലോഗിൽ ഒപ്പം ലിൻഡ്‌സെ എല്ലിംഗ്‌സൺ, റോസി ഹണ്ടിംഗ്‌ടൺ-വൈറ്റ്‌ലി, ബെഹതി പ്രിൻസ്ലൂ, എറിൻ ഹെതർട്ടൺ എന്നിവരോടൊപ്പം പരസ്യ കാമ്പെയ്‌നുകളിൽ അവർ പ്രത്യക്ഷപ്പെട്ടു.
2010-ൽ സ്വാൻപോൾ വിക്ടോറിയയുടെ സീക്രട്ട് ഏഞ്ചലായി. കർദാഷ്യൻ‌സിന്റെ 2010 നീന്തൽ‌വസ്ത്രത്തിന് സ്വാൻപോൾ മാതൃകയായി. 2010 ഓഗസ്റ്റ് 12 ന് സ്വാൻപോൾ കാനഡയിലെ ആദ്യത്തെ വിക്ടോറിയ സീക്രട്ട് റീട്ടെയിൽ സ്റ്റോർ ഔദ്യോഗികമായി എഡ്മണ്ടനിലെ വെസ്റ്റ് എഡ്മണ്ടൻ മാളിൽ തുറന്നു. 2013-ൽ സ്വാൻപോളിനെ വിക്ടോറിയയുടെ സീക്രട്ട് സ്വിം കാറ്റലോഗിന്റെ കവർ മോഡലായി തിരഞ്ഞെടുത്തു. 2013 ലെ വിക്ടോറിയയുടെ സീക്രട്ട് ഫാഷൻ ഷോയിൽ "ഫാന്റസി ബ്രാ" ധരിക്കാൻ സ്വാൻപോളിനെ തിരഞ്ഞെടുത്തു. "റോയൽ ഫാന്റസി ബ്രാ" എന്ന് പേരിട്ടിരിക്കുന്ന 10 ദശലക്ഷം ഡോളർ ബ്രാ സൃഷ്ടിച്ചത് മൗവാദ് ആണ്. 18 കാരറ്റ് സ്വർണ്ണത്തിൽ മാണിക്യങ്ങൾ, വജ്രങ്ങൾ, മഞ്ഞ നീലക്കല്ലുകൾ എന്നിവയുൾപ്പെടെ 4,200 വിലയേറിയ രത്നങ്ങൾ ബ്രായിലും അതിന്റെ പൊരുത്തപ്പെടുന്ന ബെൽറ്റിലും ഉൾപ്പെടുത്തിയിരുന്നു.
2018 ൽ അവർ സ്വന്തമായി നീന്തൽ വസ്ത്ര ശേഖരമായ ട്രോപിക് ഓഫ് സി പുറത്തിറക്കി. അഞ്ചാം വാർഷിക ഡെയ്‌ലി ഫ്രണ്ട് റോ അവാർഡുകളിൽ അവർ ലോഞ്ച് ഓഫ് ദി ഇയർ അവാർഡ് നേടി.
ജനപ്രീതി
FHM- ന്റെ വാർഷിക "ലോകത്തിലെ 100 സെക്സിയസ്റ്റ് വുമൺ" പോൾ സ്വാൻപോയൽ 2010 ൽ നമ്പർ 61,2011 ൽ നമ്പർ 62, 2013 ൽ നമ്പർ 75, 2015 ൽ നമ്പർ 36 ആയും വോട്ടുചെയ്തു. 2014-ൽ മാക്സിം " ഹോട്ട് 100 ലിസ്റ്റ് " ആയും വോട്ടുചെയ്തു. 2019-ൽ അവർക്ക് റിവോൾവിന്റെ വുമൺ ഓഫ് ദി ഇയർ അവാർഡ് ലഭിച്ചു.
ധനം
2010 നും 2011 നും ഇടയിൽ 3 മില്യൺ ഡോളർ വരുമാനമുള്ള ഫോർബ്സിന്റെ "ദി വേൾഡ്സ് ടോപ്-എറിനിംഗ് മോഡൽസ്" പട്ടികയിൽ സ്വാൻപോയൽ ഒന്നാം സ്ഥാനം നേടി. 2013 ൽ 3.3 മില്യൺ ഡോളർ വരുമാനത്തോടെ അവർ 9 -ആം സ്ഥാനത്തായിരുന്നു. 2015 ൽ, 5 മില്യൺ ഡോളർ വരുമാനത്തോടെ അവർ എട്ടാം സ്ഥാനത്തെത്തി. 2016 ൽ 7 മില്യൺ ഡോളർ വരുമാനത്തോടെ അവർ എട്ടാം സ്ഥാനത്തെത്തി.
സ്വകാര്യ ജീവിതം
ആഫ്രിക്കൻസ്, ഇംഗ്ലീഷ്, പോർച്ചുഗീസ് എന്നിവയിൽ സ്വാൻപോയൽ നന്നായി സംസാരിക്കുന്നു. അതിൽ അവസാനത്തേത് അവരുടെ ദീർഘകാല മുൻ കാമുകൻ ബ്രസീലിയൻ മോഡലായ ഹെർമൻ നിക്കോളിയിൽ നിന്നാണ് പഠിച്ചത്. അവർക്ക് 17 -ഉം 23 -ഉം വയസ്സുള്ളപ്പോൾ അവർ പാരീസിൽ കണ്ടുമുട്ടിയ ശേഷമാണ് അവർ ഡേറ്റിംഗ് ആരംഭിച്ചത്. 2015 ആഗസ്റ്റിൽ ഈ ദമ്പതികൾ വിവാഹനിശ്ചയം പ്രഖ്യാപിച്ചു. അവർക്ക് രണ്ട് ആൺമക്കളുണ്ട്. 2018 നവംബറിൽ ഈ ദമ്പതികൾ പിരിഞ്ഞു.
2018 ലെ കണക്കനുസരിച്ച് അവർ ബ്രസീലിനും ന്യൂയോർക്ക് നഗരത്തിനും ഇടയിൽ തന്റെ സമയം ചിലവഴിച്ചു.
ചാരിറ്റി
ആഫ്രിക്കയിലെ കുട്ടികളുടെയും അമ്മമാരുടെയും "എച്ച്ഐവി രഹിത തലമുറ" നേടുന്നതിനായി സമർപ്പിച്ചിരിക്കുന്ന mothers2mothers ൽ സ്വാൻപോയൽ സജീവമായി പങ്കെടുക്കുന്നു. സ്വാൻപോയൽ അതിനായി ഡെനിം രൂപകൽപന ചെയ്തിട്ടുണ്ട്. കൂടാതെ 2019 മേയിൽ ചാരിറ്റിയിൽ രക്ഷാധികാരിയും അവരുടെ ആഗോള അംബാസഡറുമായി ചേർന്നു.
പുറത്തേയ്ക്കുള്ള കണ്ണികൾ
വർഗ്ഗം:1988-ൽ ജനിച്ചവർ വർഗ്ഗം:ഒക്ടോബർ 20-ന് ജനിച്ചവർ വർഗ്ഗം:വിക്ടോറിയാസ് സീക്രട്ട് എയ്ഞ്ചൽസ്
ഹാർവാർഡ് ടി.എച്ച്. ചാൻ സ്കൂൾ ഓഫ് പബ്ലിക് ഹെൽത്ത്
അമേരിക്കൻ ഐക്യനാടുകളിലെ ഒരു പൊതുജനാരോഗ്യ വിദ്യാലയമായി കണക്കാക്കപ്പെടുന്ന ചാൻ നിലവിൽ യുഎസ് ന്യൂസ് ആന്റ് വേൾഡ് റിപ്പോർട്ട് രാജ്യത്തെ മൂന്നാമത്തെ മികച്ച പൊതുജനാരോഗ്യ വിദ്യാലയമായി തിരഞ്ഞെടുത്തു.
ചരിത്രം
1913 ൽ സ്ഥാപിതമായ ഹാർവാർഡ്-എംഐടി സ്കൂൾ ഫോർ ഹെൽത്ത് ഓഫീസേഴ്സിൽ നിന്നാണ് ഈ വിദ്യാലയം ആരംഭിച്ചത്. ഹാർവാർഡ് ഇതിനെ "പൊതുജനാരോഗ്യത്തിലെ രാജ്യത്തെ ആദ്യത്തെ ബിരുദ പരിശീലന പരിപാടി" എന്ന് വിളിക്കുന്നു. 1922 ൽ സ്കൂൾ ഫോർ ഹെൽത്ത് ഓഫീസേഴ്സ് ഹാർവാർഡ് സ്കൂൾ ഓഫ് പബ്ലിക് ഹെൽത്ത് ആയി. 1946-ൽ ഇത് മെഡിക്കൽ സ്കൂളിൽ നിന്ന് വേർപെടുത്തി ഒരു പ്രത്യേക ഹാർവാർഡ് ഫാക്കൽറ്റിയായി മാറി. ഇതിന് ഹാർവാർഡ് ടി.എച്ച്. ഹാർവാർഡ് സ്കൂൾ ഓഫ് പബ്ലിക് ഹെൽത്ത് പൂർവ്വ വിദ്യാർത്ഥി ജെറാൾഡ് ചാൻ എസ്.എം '75, എസ്.ഡി '79, ടി.എച്ച്. ചാൻ ന്റെ മകനായ റോണി ചാൻ എന്നിവർ നടത്തുന്ന മോർണിംഗ്സൈഡ് ഫൗണ്ടേഷനിൽ നിന്ന് അക്കാലത്തെ ഹാർവാർഡ് ചരിത്രത്തിലെ ഏറ്റവും വലിയ സംഭാവനയായി കരുതുന്ന 350 ദശലക്ഷം ഡോളർ സംഭാവന നൽകിയതിന്റെ ബഹുമാനാർത്ഥം 2014 ൽ ചാൻ സ്കൂൾ ഓഫ് പബ്ലിക് ഹെൽത്ത് എന്ന് നാമകരണം ചെയ്തു.
മുൻ ഡീൻ ജൂലിയോ ഫ്രെങ്ക് പോയതിനുശേഷം 2016 ൽ മിഷേൽ ആൻ വില്യംസ് സ്കൂളിന്റെ ഡീൻ ആയി.
ജെ.ഡി. ചക്രവർത്തി
'''ജെ.ഡി. ചക്രവർത്തി അഥവാ അദ്ദേഹത്തിന്റെ യഥാർത്ഥ പേര് നാഗുലപതി ശ്രീനിവാസ ചക്രവർത്തി''' ഒരു ഇന്ത്യൻ ചലച്ചിത്ര നടൻ, തിരക്കഥാകൃത്ത്, സംവിധായകൻ, നിർമ്മാതാവ്, സംഗീതസംവിധായകൻ, ഗായകൻ എന്നീ നിലകളിൽ തെലുങ്ക് ചലച്ചിത്ര മേഖലയിൽ പ്രശസ്തനാണ്. തെലുങ്ക്, തമിഴ്, മലയാളം, ഹിന്ദി, കന്നഡ ചലച്ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട് .
രാം ഗോപാൽ വർമ്മ സംവിധാനം ചെയ്ത ആക്ഷൻ ബ്ലോക്ക്ബസ്റ്ററായ ശിവ എന്ന തെലുങ്ക് ചിത്രത്തിലൂടെയാണ് ചക്രവർത്തി തന്റെ സ്‌ക്രീനിൽ അരങ്ങേറ്റം കുറിച്ചത്, 13-ാമത് അന്താരാഷ്ട്ര ചലച്ചിത്രോത്സവത്തിൽ ഈ സിനിമ പ്രദർശിപ്പിച്ചു. . അതേ ചിത്രത്തിന്റെ റീമേക്കായ ശിവ (1990) എന്ന ചിത്രത്തിലൂടെ അദ്ദേഹം പിന്നീട് ബോളിവുഡിൽ അരങ്ങേറ്റം കുറിച്ചു. 1998-ലെ ഇൻറർനാഷണൽ ഫിലിം ഫെസ്റ്റിവൽ ഓഫ് ഇന്ത്യയിൽ ഇന്ത്യൻ പനോരമ വിഭാഗത്തിൽ പ്രീമിയർ ചെയ്ത ബ്ലോക്ക്ബസ്റ്റർ സത്യയിൽ അദ്ദേഹം അഭിനയിച്ചു, കൂടാതെ CNN-IBN-ന്റെ എക്കാലത്തെയും മികച്ച 100 ഇന്ത്യൻ ചിത്രങ്ങളുടെ പട്ടികയിൽ ഇടം നേടി. ചിത്രത്തിലെ അഭിനയത്തിന് ചക്രവർത്തിക്ക് സ്‌ക്രീൻ അവാർഡ് പ്രത്യേക ജൂറി അവാർഡ് ലഭിച്ചിട്ടുണ്ട് .
പ്രധാനമായും തെലുങ്ക്, ഹിന്ദി, കുറച്ച് തമിഴ്, മലയാളം സിനിമകളിൽ വ്യത്യസ്ത വേഷങ്ങളിൽ എഴുപതിലധികം ഫീച്ചർ സിനിമകളിൽ ചക്രവർത്തി അഭിനയിച്ചിട്ടുണ്ട്. നേതി സിദ്ധാർത്ഥ (1990), മണി (1993), മണി മണി (1995), വൺ ബൈ ടു (1993), ഗുലാബി (1996) തുടങ്ങിയ ബോക്‌സ് ഓഫീസ് ഹിറ്റുകളിലെ പ്രകടനത്തിലൂടെയാണ് അദ്ദേഹം അറിയപ്പെടുന്നത്, അതിനായി അദ്ദേഹത്തിന് സംസ്ഥാന നന്ദി പ്രത്യേക ജൂറി പുരസ്‌കാരം ലഭിച്ചു. മൃഗം (1996), ബോംബെ പ്രിയുഡു (1996), അനഗനാഗ ഒക റോജു (1997), എഗിരെ പാവുരമ (1997), നേനു പ്രേമിസ്ത (1997), വി.വരപ്രസാദിന്റെ ഭാര്യ (1998), പ്രേമകു വേലയറ (1999), പാപേ നാ പ്രണം (200), ), കന്നത്തിൽ മുത്തമിട്ടാൽ (2002), പ്രേമക്കു സ്വാഗതം (2002), മധ്യനം ഹത്യ (2004), ദുബായ് സീനു (2007), ഹോമം (2008), സിദ്ധം (2009), ജോഷ് (2009), സർവം (2009), സമർ (2013), അരിമ നമ്പി (2014), ഐസ്ക്രീം 2 (2014), ഭാസ്ക്കർ ദ റാസ്ക്കൽ (2016), ശിഖാമണി (2016).
സുസ്മിത സെന്നിനൊപ്പം വാസ്തു ശാസ്ത്ര, ഭൂത് റിട്ടേൺസ്, മനീഷ കൊയ്രാളയ്‌ക്കൊപ്പം, ആഗ് തുടങ്ങിയ ഹിന്ദി ചിത്രങ്ങളിലും അദ്ദേഹം അഭിനയിച്ചു. ദർവാസ ബന്ദ് രാഖോ എന്ന ചിത്രത്തിലൂടെയാണ് അദ്ദേഹം തന്റെ ചലച്ചിത്ര സംവിധാന രംഗത്ത് അരങ്ങേറ്റം കുറിച്ചത്, സിനിമയിലെ അദ്ദേഹത്തിന്റെ കഥയായ ദർന സറൂരി ഹേ ഫിലിം കോഴ്‌സിന്റെ ഭാഗമായി അമേരിക്കയിലെ ന്യൂയോർക്ക് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ ആർക്കൈവ് ചെയ്തു. തുടർന്ന് ദർന സറൂരി ഹേ, ഹോമം, സിദ്ധം എന്നീ ചിത്രങ്ങൾ സംവിധാനം ചെയ്തു.
ആദ്യകാല ജീവിതവും കുടുംബവും
കർണ്ണാടക ഗായകനായ റിട്ടയേർഡ് പ്രൊഫസർ ഡോ. കോവേല ശാന്ത ബ്രാഹ്മണന്റെ മകനാണ് ചക്രവർത്തി ജനിച്ചത്. പിതാവ് സൂര്യനാരായണ റാവു നാഗുലപതി. ഇന്ത്യയിലെ ഹൈദരാബാദിലാണ് അദ്ദേഹം ജനിച്ചത്. സെന്റ് ജോർജ്ജ് ഗ്രാമർ സ്കൂളിൽ (ഹൈദരാബാദ്) സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം ചൈതന്യ ഭാരതി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ബി ഇ പൂർത്തിയാക്കി. 2016 ഓഗസ്റ്റ് 18 ന് ലഖ്‌നൗ ആസ്ഥാനമായുള്ള അനുകൃതി ഗോവിന്ദ് ശർമ്മയെ ഒരു സ്വകാര്യ ചടങ്ങിൽ അദ്ദേഹം വിവാഹം കഴിച്ചു.
സിനിമ ജീവിതം
1989-ൽ രാം ഗോപാൽ വർമ്മയുടെ ആദ്യ തെലുങ്ക് ചിത്രമായ ശിവ എന്ന ജെഡി എന്ന ചിത്രത്തിലൂടെ വിദ്യാർത്ഥി നേതാക്കളിലൊരാളായി അരങ്ങേറ്റം കുറിച്ചു, തന്റെ ഗുരുനാഥനായ രാം ഗോപാൽ വർമ്മയുടെ നിർമ്മാണത്തിന് കീഴിലുള്ള സിനിമകൾക്കായി തന്റെ മുഴുവൻ സമയവും നീക്കിവയ്ക്കുന്നതിന് മുമ്പ് അതേ വർഷം തന്നെ എന്നോടിഷ്ടം കൂടാമോ എന്ന മലയാള സിനിമയിൽ സഹകഥാപാത്രമായി പ്രത്യക്ഷപ്പെട്ടു,1998 ജൂലൈ 3-ന് തിയറ്ററുകളിൽ ഒരു പ്രധാന വേഷത്തിൽ അഭിനയിച്ച അദ്ദേഹത്തിന്റെ ആദ്യ ഹിന്ദി ചിത്രം. സത്യ നിരൂപക പ്രശംസ നേടുകയും വാണിജ്യപരമായ ബ്ലോക്ക്ബസ്റ്റർ ആകുകയും ചെയ്തു.
മണിരത്നം, കൃഷ്ണ വംശി, എസ്.വി. കൃഷ്ണ റെഡ്ഡി, കെ. രാഘവേന്ദ്ര റാവു, കോടി രാമകൃഷ്ണ, ഇ.വി.വി. സത്യനാരായണ, ശിവ നാഗേശ്വര റാവു, ഗുണശേഖർ, വംശി തുടങ്ങിയ പ്രമുഖ ചലച്ചിത്ര നിർമ്മാതാക്കൾ സംവിധാനം ചെയ്ത ഒരുപിടി തെലുങ്ക് സിനിമകളിൽ അദ്ദേഹം പ്രവർത്തിച്ചിട്ടുണ്ട്.
2002-ൽ, മണിരത്‌നത്തിന്റെ തമിഴ് ചിത്രമായ കന്നത്തിൽ മുത്തമിട്ടലിൽ ശ്രീലങ്കൻ തമിഴ് ഈഴം പോരാളിയായ ദിലീപന്റെ വേഷം ചെയ്തു. 2008-ൽ സംവിധായകനും നടനുമായ "ഹോമം" എന്ന ഹിറ്റ് ചിത്രത്തിലൂടെ അദ്ദേഹം തെലുങ്ക് ചലച്ചിത്ര വ്യവസായത്തിലേക്ക് മടങ്ങി.
ആര്യയും തൃഷയും അഭിനയിച്ച സംവിധായകൻ വിഷ്ണുവർദ്ധന്റെ തമിഴ് ചിത്രമായ സർവം എന്ന ചിത്രത്തിൽ അദ്ദേഹം ഒരു വേഷം ചെയ്തു. 2016-ൽ, സൂപ്പർ ഹിറ്റ് മലയാളം "ഭാസ്കർ ദ റാസ്കൽ" എന്ന ചിത്രത്തിൽ നയൻതാരയ്ക്കൊപ്പം മമ്മൂട്ടിയും അഭിനയിച്ചു. പിന്നീട് മറ്റൊരു മലയാള ചിത്രമായ ശിഖാമണിയിൽ ഒരു യുവ സൈനിക ഓഫീസറായി അഭിനയിച്ചു, പൂജാ ഗാന്ധിയ്‌ക്കൊപ്പം രാവണി എന്ന ചിത്രത്തിലൂടെ കന്നഡ സിനിമയിൽ അരങ്ങേറ്റം കുറിച്ചു. എന്റർടൈൻമെന്റ് ഫാക്ടറി പ്രൊഡക്ഷൻസിനായി 3 കന്നഡ സിനിമകളും അദ്ദേഹം സംവിധാനം ചെയ്യുന്നു.
ജീൻ ബൊവിയർ
ഒരു ഫ്രഞ്ച് ടെക്സ്റ്റൈൽ വർക്കറും ഫെമിനിസ്റ്റും തീവ്രവാദ ട്രേഡ് യൂണിയനിസ്റ്റുമായിരുന്നു ജീൻ ബൊവിയർ (11 ഫെബ്രുവരി 1865 - 1964).
തങ്കശ്ശേരി കലാപം
തങ്കശ്ശേരിയിലെ സെന്റ് തോമസ് കോട്ടയിൽ പോർട്ടുഗീസുകാരും പ്രദേശവാസികളും തമ്മിൽ നടന്ന ഒരു പ്രാദേശിക കലാപമാണ് തങ്കശ്ശേരി കലാപം അഥവാ കൊല്ലം കലാപം.
ജീൻ ബൊവിയർ
ആദ്യകാല ജീവിതവും വിദ്യാഭ്യാസവും
1865 ൽ ഇസെറിലെ സലൈസ്-സർ-സാനിൽ ജനിച്ച അവർ മാർസെൽ ബൊവിയറുടെയും ലൂയിസ് ഗ്രെനില്ലറുടെയും മകളായിരുന്നു. ബൊവിയറിന് 16 മാസം പ്രായമുള്ളപ്പോൾ കുടുംബം ഡ്രോം സെന്റ്-റാംബെർട്ട് ഡി ആൽ‌ബണിലേക്ക് മാറി. അവർക്ക് ഒരു സഹോദരി ഉണ്ടായിരുന്നു. അവിടെ ഒരു സഹോദരൻ അഞ്ചാംപനി ബാധിച്ച് മരിച്ചു. കുട്ടിക്കാലത്ത് വയലുകളിൽ ജോലിചെയ്യാനും പശുക്കൾക്ക് കാവൽ നിൽക്കാനും ബൊവിയർ അമ്മയെ സഹായിച്ചു. പത്തുവയസ്സുള്ളപ്പോൾ, ബൊവിയറിനെ എപിനൗസിലെ ഒരു മതപാഠശാലയിൽ അയച്ചു. അവിടെ അവർ ഒരു നല്ല വിദ്യാർത്ഥിനിയായിരുന്നു.
തങ്കശ്ശേരി കലാപം
ചരിത്രം
കൊല്ലം റാണിയും പോർച്ചുഗീസ് ഗവർണറായ Lopo Soares de Albergaria യും തമ്മിലുള്ള കരാറിനെത്തുടർന്നാണ് തങ്കശ്ശേരി കോട്ട പണികഴിപ്പിക്കുന്നത്. ഈ കരാർ സെന്റ് തോമസ് പള്ളി പുനർനിർമ്മിക്കാനും മൂന്നു കൊല്ലം കൊണ്ട് 500 കണ്ടി കുരുമുളക് സംഭരിക്കാനും അനുവാദം നൽകി. ഇതിൻ പ്രകാരം 1517ൽ റോഡ്രിഗസ് കൊല്ലത്തെ പോർത്തുഗീസ് ക്യാപ്റ്റനായി നിയമിതനായി. എന്നാൽ റാണിക്ക് കരാർ പ്രകാരമുള്ള കുരുമുളക് കൈമാറുവാൻ കഴിഞ്ഞില്ല. റോഡ്രിഗസ് ഇതിനാൽ കൊല്ലത്ത് ഒരു കോട്ട പണിയുവാൻ ഉള്ള അനുവാദം നേടിയെടുത്തു. നാട്ടുകാർ ഇതിനു പക്ഷേ പ്രതികൂലമായിരുന്നു. ഒരു ഘട്ടത്തിൽ നാട്ടുകാർക്കെതിരെ പീരങ്കിയുപയോഗത്തിനു പോലും പോർത്തുഗീസുകാർ മുതിരാൻ തൂടങ്ങി.
ജീൻ ബൊവിയർ
കരിയർ
അവൾക്ക് പതിനൊന്ന് വയസ്സുള്ളപ്പോൾ, കുടുംബം വീണ്ടും താമസം മാറി റോണിലെ സെന്റ്-സിംഫൊറിയൻ-ഡി ഓസോണിൽ താമസമാക്കി. അവർ ഒരു സിൽക്ക് ഫാക്ടറി തൊഴിലാളിയായി.
തങ്കശ്ശേരി കലാപം
ചരിത്രം
കോട്ടയുടെ പണി തീർന്ന ഉടനേ ആര്യങ്കാവ് വഴി കൊല്ലത്തെത്തിച്ച കുരുമുളക് കോട്ടയിൽ സംഭരിക്കാനാരംഭിച്ചു. പ്രാദേശിക യോദ്ധാക്കളായ ഉണ്ണീരിപ്പിള്ള, ബാലൻ പിള്ള, കൊല്ലം കുറുപ്പ് എന്നിവർ തങ്കശ്ശേരി കോട്ട ആക്രമിച്ച് പോർത്തുഗീസുകാരെ തടവിലാക്കി. ഭക്ഷണക്ഷാമവും മൂലവും നിരവധി പോർത്തുഗീസുകാർ മരണപ്പെടുകയുണ്ടായി. കൊച്ചിയിൽ പോർത്തുഗീസ് ഗവർണർ ഇതേപ്പറ്റി അറിഞ്ഞപ്പോൾ ഒരു നാവികപ്പടയെ കൊല്ലത്തേക്ക് അയയ്ക്കുകയും യുദ്ധത്തിനൊടുവിലായി 1520ൽ കോട്ട തിരികെ പിടിക്കുകയും ചെയ്തു.
ജീൻ ബൊവിയർ
കരിയർ
1840 ന് ശേഷം 12 വയസ്സിന് താഴെയുള്ള ഫ്രഞ്ച് കുട്ടികൾ എട്ട് മണിക്കൂറിൽ കൂടുതൽ ജോലി ചെയ്യുന്നത് നിയമവിരുദ്ധമായിരുന്നു. എന്നാൽ നിയമം അവഗണിക്കുന്ന നിരവധി ഫാക്ടറികളിലൊന്നിൽ ബൊവിയർ ജോലി ചെയ്തു. പതിമൂന്ന് മണിക്കൂർ ജോലിചെയ്യും. കൂലി മോശമായിരുന്നു. അവളും അമ്മയും ഭക്ഷണമില്ലാതെ പോകും. അവൾ മടിയനായതിനാലാണ് തൊഴിലുടമകൾ കൂടുതൽ പണം നൽകാത്തതെന്ന് അമ്മ അവളെ കുറ്റപ്പെടുത്തും. മെച്ചപ്പെട്ട വേതനം ലഭിക്കുന്നതിന് ബൊവിയർ തൊഴിലുടമകളെ മാറ്റി. കുടുംബം പലതവണ മാറിത്താമസിച്ചു. ബൊവിയർ തുണിത്തരങ്ങളിൽ പ്രത്യേക വൈദഗ്ദ്ധ്യം നേടി.
തങ്കശ്ശേരി കലാപം
അവലംബം
https://web.archive.org/web/20211024060006/https://www.onmanorama.com/travel/kerala/2021/02/19/thangassery-fort-historical-account.html
ജീൻ ബൊവിയർ
കരിയർ
1919-ൽ വാഷിംഗ്ടൺ ഡിസിയിൽ നടന്ന ആദ്യ ഇന്റർനാഷണൽ ലേബർ കോൺഫറൻസിൽ സാങ്കേതിക ഉപദേശകനായി നിയമിതയായ ബൗവിയർ, തൊഴിലാളികളുടെ ആദ്യത്തെ ഇന്റർനാഷണൽ കോൺഗ്രസിന്റെ സജീവ പ്രതിനിധിയായി സേവനമനുഷ്ഠിച്ചു. അവർ വനിതാ എംപ്ലോയ്‌മെന്റ് കമ്മിറ്റി അംഗവും 1921-ലെ ജനീവ കോൺഗ്രസ് ഉൾപ്പെടെ ജോലി ചെയ്യുന്ന സ്ത്രീകളുടെ വിവിധ അന്താരാഷ്ട്ര കോൺഗ്രസുകളിൽ പങ്കെടുക്കുകയും ചെയ്തു. 1919 മുതൽ 1935 വരെ അവർ തൊഴിലില്ലായ്മ ഫണ്ട് ജോയിന്റ് കമ്മിറ്റി അംഗമായിരുന്നു. 27 വർഷത്തെ ബന്ധത്തിന് ശേഷം 1922 ഏപ്രിലിൽ അവൾ യൂണിയൻ വിടാൻ നിർബന്ധിതയായി.
തങ്കശ്ശേരി കലാപം
അവലംബം
വർഗ്ഗം:കൊല്ലം ജില്ലയിലെ കലാപങ്ങൾ വർഗ്ഗം:കൊല്ലം
ജീൻ ബൊവിയർ
അവലംബം
വർഗ്ഗം:1865-ൽ ജനിച്ചവർ വർഗ്ഗം:1964-ൽ മരിച്ചവർ
കച്ചേരി, കൊല്ലം
കൊല്ലം നഗരത്തിലെ ഒരു പ്രദേശമാണ് കച്ചേരി (താലൂക്ക് കച്ചേരി) കൊല്ലം താലൂക്ക് ഓഫീസ് ഇവിടെയാണു സ്ഥിതി ചെയ്യുന്നത്. കൊല്ലം ജില്ലാ കോർപറേഷനിലെ നാല്പത്തിയൊൻപതാമതു വാർഡായ ഇവിടെയാണു കൊല്ലം കെ.എസ്.ആർ.ടി.സി ബസ് സ്റ്റാൻഡും ബോട്ടുജട്ടിയും സ്ഥിതി ചെയ്യുന്നത്.
അവലംബം
വർഗ്ഗം:കൊല്ലം നഗരത്തിലെ സ്ഥലങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
പ്രോഗ്രാമിങ് ശൈലി
പ്രോഗ്രാമിങ് ഭാഷകളെ അവയിലുള്ള സൗകര്യങ്ങളെ അടിസ്ഥാനമാക്കി തരംതിരിക്കാൻ ഉപയോഗിക്കുന്ന ഒരു മാധ്യമം ആണ് പ്രോഗ്രാമിങ് ശൈലികൾ. പ്രോഗ്രാമിങ് ഭാഷകളെ പല ശൈലികളായി വേർതിരിക്കാം. ചില ശൈലികൾ ഭാഷയുടെ പ്രവർത്തന മാതൃക അടിസ്ഥാനമാക്കി ചിട്ടപ്പെടുത്തിയവയാണ്. അവ പ്രവർത്തന മാതൃകയാണോ പ്രോഗ്രാമിലെ പ്രവൃത്തികളുടെ ക്രമം നിശ്ചയിക്കുന്നത് എന്നോ അല്ലെങ്കിൽ പ്രവർത്തനത്തിനിടയിൽ ബാഹ്യലോകവുമായി സംവദിക്കാൻ അനുവദിക്കുന്നുണ്ടോ എന്നെല്ലാം അടിസ്ഥാനമാക്കിയുള്ളവയാണ്. ചില ശൈലികൾ പ്രോഗ്രാമിനെ എങ്ങനെ ചെറിയ ഘടകങ്ങൾ ആയി കൂട്ടംചേർക്കുന്നു എന്നും അവ എങ്ങനെ പരസ്പരം സംവദിക്കുന്നു എന്നതിനെയും അടിസ്ഥാനമാക്കിയുള്ളവയാണ്. മറ്റു ശൈലികൾ എങ്ങനെ പ്രോഗ്രാം നിർദ്ദേശങ്ങൾ ചിട്ടപ്പെടുത്തിയിരിക്കുന്നു എന്നതിനെ മാത്രം അടിസ്ഥാനമാക്കുന്നു.
സർവസാധാരണമായ പ്രോഗ്രാമിങ് ശൈലികളാണ് റിഫ്ലെക്ഷൻ പോലുള്ള, പ്രോഗ്രാമിനെ സ്വയം നിർദ്ദേശിക്കാൻ അനുവദിക്കുന്ന സിംബോളിക് സങ്കേതങ്ങളെയും പ്രോഗ്രാമിങ് ശൈലിയായി പരിഗണിക്കുന്നു.
ഉദാഹരണമായി ഇമ്പറേറ്റിവ് ശൈലിയിൽ വരുന്ന ഭാഷകൾ രണ്ട് പ്രധാന ലക്ഷണങ്ങൾ കാണിക്കുന്നു. ഒന്ന് അവ പ്രോഗ്രാമിലെ പ്രവൃത്തികളുടെ ക്രമം നിശ്ചയിക്കുന്നു. രണ്ടാമത് ഒരു സമയത്ത് ഒരു പ്രോഗ്രാം ഘടകം അതിനുള്ളിൽ എഴുതിയ മൂല്യം മറ്റൊരു സമയത്ത് മറ്റൊരു പ്രോഗ്രാം ഘടകത്തിനുള്ളിൽ നിന്ന് വായിച്ചെടുക്കാൻ സമ്മതിക്കുന്നു.ഇതിൽ ഘടകങ്ങൾ തമ്മിലുള്ള ആശയവിനിമയം സ്പഷ്ടമല്ല. ഒബ്ജക്റ്റ് ഓറിയന്റഡ് പ്രോഗ്രാമിങിൽ നിർദ്ദേശങ്ങൾ ഒബ്ജക്റ്റ്സ് അഥവാ വസ്തുക്കൾ ആയി സംഘടിപ്പിച്ചിരിക്കുന്നു. ഒരു ഒബ്ജക്റ്റിലെ മൂല്യങ്ങൾ അതിലെ നിർദ്ദേശങ്ങൾ കൊണ്ട് മാത്രമേ മാറ്റം വരുത്താൻ കഴിയൂ. ഒട്ടുമിക്ക ഒബ്ജക്റ്റ് ഓറിയന്റഡ് ഭാഷകളും ഇമ്പരേറ്റീവ് ശൈലിയിൽ വരുന്നു. എന്നാൽ ഡിക്ലറേറ്റീവ് ശൈലിയിലുള്ള ഭാഷകൾ പ്രവൃത്തികളുടെ ക്രമം നിജപ്പെടുത്തുന്നില്ല. പകരം അവ ചെയ്യാവുന്ന പ്രവൃത്തികളുടെ കൂട്ടവും എതൊക്കെ സാഹചര്യങ്ങളിൽ ഒരോ പ്രവൃത്തിയും ചെയ്യാമെന്നും പ്രഖ്യാപിക്കുന്നു. ഭാഷയുടെ പ്രവൃത്തി ഘടനയാണ് ഏതൊക്കെ പ്രവൃത്തികൾ ചെയ്യാം എന്നും ഏത് ക്രമത്തിൽ ചെയ്യണം എന്നും തീരുമാനിക്കുന്നത്.മൾട്ടി-പാരഡൈം പ്രോഗ്രാമിംഗ് ഭാഷകളുടെ താരതമ്യം ചെയ്യുമ്പോഴാണ് ഇത് കൂടുതൽ സംഭവിക്കുന്നത്.